Танзила Нарбаева бошчилигидаги делегация Австриядаги Парламентлараро иттифоқ давлатларининг бутунжаҳон конференциясида иштирок этмоқда - EFFECT.UZ\nСенат Раиси Танзила Нарбаева бошчилигидаги делегация Парламентлараро иттифоққа аъзо давлатлар парламентлари раҳбарларининг бутунжаҳон конференцияси ва Парламентлараро иттифоққа аъзо мамлакатлар парламентлари аёл спикерлари саммитида иштирок этиш учун Австрия пойтахти Вена шаҳрида. Бу ҳақда юқори палата матбуот хизмати хабар қилди.\nМаълум қилинишича, конференция “Сайёрамиз аҳли учун тинчлик ва барқарор ривожланишни таъминлайдиган янада самарали кўп томонлама ҳамкорлик учун парламент раҳбарияти” деб номланган умумий мавзуда бўлиб ўтади. Шунингдек, Парламентлараро иттифоқ томонидан Австрия парламенти ва БМТ билан биргаликда ташкил этилаётган тадбирда дунёнинг 110 дан ортиқ парламент раҳбарлари иштирок этиши кутилмоқда.\nМаълумот ўрнида, жаҳон парламентлари раҳбарларининг учрашуви Парламентлараро Иттифоқ томонидан ҳар 5 йилда анъанавий тарзда ўтказилиб келинади. Ундан мақсад юксак даражада парламентлараро мулоқот ҳамда ўзаро ҳамкорликдир.\nБу галги учрашув 2020 йилда бўлиб ўтиши керак эди, бироқ у коронавирус пандемияси туфайли мазкур йилга қолдирилди. Экспертлар иштирокидаги музокаралар 2020 йили видеоконференсалоқа форматида ўтказилиб, унда Олий Мажлиси Сенати аъзолари ва Қонунчилик палатаси депутатлари иштирок этган.\nТашриф доирасида Ўзбекистон Республикаси Олий Мажлиси делегацияси хорижий мамлакатлар парламентлари ва етакчи халқаро ташкилотлар раҳбарлари билан ҳам бир қатор икки томонлама учрашувлар ўтказилиши режалаштирилган. Тадбирлар 2021 йил 6-9 сентябр кунлари бўлиб ўтади.\nTeglar:Senat, Австрия, Парламентлараро иттифоқ, Танзила Нарбаева\nВакцинадан кейин ножўя таъсирлар ёки ўлим ҳолати кузатилиши мумкинлиги айтилди\n50та боғчанинг таъмирлаш ишларига ажратилган бюджет маблағлари талон-торож қилинган


Фарғона ҳокими: “Ҳамманг, мош экасан!”\nВилоят ҳокими Шуҳрат Ғаниевнинг буғдойдан бўшаган ерларга мош экиш ҳақидаги топшириғи, ўз ерларига бошқа экинлар экиб, катта меҳнат ва ҳаражатлар сарфлаб қўйган фермерларнинг шахсий манфаатларига зид келмоқда.\nEltuz.com мухбирига бу ҳақда айтган фермерлардан бирига кўра, улар қиш ойларида техника ва ўғитлар ҳариди учун кредитлар олишган, бироқ бу пулни на пластикка ўтказиш, ва на нақд шаклида олишнинг иложи йўқ.\nДеҳқонлар учун экилган ерларини бошқатдан ҳайдаш, экиш икки уч хисса қимматга тушади.\n“Куни кеча вилоят ҳокимлигида йиғилиш бўлди ва ҳамма фермерларга такрорий экин сифатида мош экиш топшириғи берилди. Бизнинг вилоят четга мош экспорт қилиш мажбуриятини олибди”, дейди у.\nШунингдек у, вилоят ҳокимининг қарорини ўзгартириш у ёқда турсин, унча мунча одам унинг олдига кира олмаслигини айтади.\n“Энди нима бўлади, билмаймиз. Мен июнь ойидаёқ буғдой топшириш режасини бажарган эдим. Буғдойдан бўшаган ерларимга маккажўхори экиб қўйгандим. Бошқа фермерлар ҳам ерларига нимадир экиб қўйишган. Ҳаммасини бошқадан ҳайдатиб мош экиш қимматга тушади. Техникани ҳам, одамни ҳам пулга ишлатамиз”, дейди фермер.\nҲокимнинг топшириғини назорат қилиш учун туманларга келган ҳокимлик мулозимлари ҳам муаммоларни кўра била туриб елка қисишмоқда.\ndata-title="Фарғона ҳокими: “Ҳамманг, мош экасан!”" data-description="Вилоят ҳокими Шуҳрат Ғаниевнинг буғдойдан бўшаган ерларга мош экиш ҳақидаги топшириғи, ўз ерларига бошқа экинлар экиб, катта меҳнат ва ..." data-image="https://eltuz.com/wp-content/uploads/2016/05/rasm1477.jpg" data-url="https://eltuz.com/kundalik/196745/" data-services="facebook,odnoklassniki,twitter,telegram" data-counter="ig">\nМатематикага оид “Рисолаи Улуғбек” ва астрономия илмида воқеа бўлган “Зижи жадиди Кўрагоний” асарларини ëзган олим ва давлат арбоби Муҳаммад ...


Ўзбекистонда гиёҳвандликка қарамлар сони маълум қилинди - Bugun.uz\nЎзбекистонда гиёҳвандликка қарамлар сони маълум қилинди\n19:44 | 13-10-2021 270\nСоғлиқни сақлаш вазирлиги бош наркологи Зариф Ашуров мамлакатда гиёҳвандликка қарамлар сонини маълум қилди.\nТиббиёт фанлари доктори Зариф Ашуров дунё аҳолисининг 31 миллиондан ортиғи гиёҳванд моддалар истеъмоли туфайли жиддий касалликларга чалинганини айтди. Шунингдек, мутахассис Ер юзидаги барча ўлим кўрсаткичининг 23 фоизидан ортиғи наркотиклар истеъмоли билан боғлиқлигини таъкидлади.\nҚайд этилишича, Ўзбекистонда 5 мингга яқин киши гиёҳвандликка қарамлар ҳисобида туради. Уларнинг 31 фоизини 20–40 ёшдагилар ташкил этади. Айтилишича, беморларнинг 1,8 фоизида одам иммунитет танқислиги вируси инфекцияси аниқланган.\nАввалроқ Тошкентда Бирлашган Миллатлар Ташкилотининг Гиёҳванд моддалар ва жиноятчиликка қарши дастури имзоланиши айтилганди. Шунингдек, Тошкентда 1,5 тоннага яқин гиёҳвандлик воситалари ёқиб юборилган.


Конституция байрами завқлари » "Оқдарё овози" газетаси\n5 декабрь куни 14-сонли болалар мусиқа ва санъат мактабида Ўзбекистон Республикаси Конституцияси қабул қилинганлигининг 28 йиллигига бағишланган тантанали тадбир ўтказилди. Ушбу тадбирда туман ҳокими Н.Сулаймонов, корхона, ташкилот ва муассасалар раҳбарлари, маҳалла фуқаролар йиғинлари раислари ҳамда кенг жамоатчилик вакиллари иштирок этишди.\nЎзбекистон Республикаси давлат мадҳияси билан бошланган тадбирнинг кириш сўзида туман ҳокими Н.Сулаймонов бош Қомусимизнинг давлат ва жамият\nҳаётида тутган ўрни, шунингдек, поёнига етиб бораётган жорий йилда олиб борилган ишлар, эришилган ютуқларни эътироф этди.\nШундан сўнг, байрам тадбири концерт дастурига уланиб кетди. Туман маданият бўлими томонидан тайёрланган мусиқий чиқишлар йиғилганларга манзур бўлди.\nБОЛАЖОНЛАР ЗАВҚ ОЛИШДИ\nТуман мактабгача таълим ташкилотларида 8 декабрь “Ўзбекистон Республикаси Конституцияси қабул қилинган кун” муносабати билан байрам тадбирлари кўтаринкилик билан ўтказилди. Мазкур тадбирлар доирасида 11-сонли мактабгача таълим ташкилоти тарбияланувчилари томонидан “Конституция - бахтимиз қомуси” шиори остида тайёрланган байрам дастури йиғилганлар эътиборига ҳавола этилди. Унда болажонлар иштирокида мавзуга оид шеърлар ҳамда қўшиқ ва рақслар тадбирни кўнгилли ўтишини таъминлади.\nТуманимиздаги таълим муассасаларида Ўзбекистон Республикаси Конституцияси қабул қилинганлигининг 28 йиллиги муносабати билан маънавий-маърифий байрам тадбирлари ўтказилди. Ана шундай тадбирлардан бири Оқдарё педагогика коллежидаги 6-7 ёшли болаларни мактабга тайёрлов гуруҳларида “Конституцияни ўрганамиз” мавзусига баҚишланди. Мазкур тадбирда иштирок этган болажонлар фуқаролик ҳуқуқлари, шу билан бирга болалар ҳуқуқлари Ўзбекистон Республикаси Конституция билан ҳимояланганлиги тўғрисида тушунчага эга бўлишди. Шунингдек, болажонлар бош қомусимизга оид ёд олган шеърлардан намуналар ўқишди.\nБир сўз билан айтганда, 8 декабрь - Конституция кунига бағишланган тадбир болажонларда катта таассурот қолдирди.\nКЎТАРИНКИ РУҲДА ЎТКАЗИЛДИ\n7-сонли Болалар мусиқа ва санъат мактабида туман Мактабгача таълим бўлими тасарруфидаги 6-мактабгача таълим ташкилоти томонидан 8 декабрь - Ўзбекистон Республикаси Конституцияси қабул қилинган кун муносабати билан “Қомусим - номусим” номли тадбир бўлиб ўтди. Тадбирда мактабгача таълим бўлими мудири Б.Асророва, бўлим мутахассислари, мактабгача таълим ташкилотлари директорлари ва тарбиячилари ҳамда оилавий нодавлат мактабгача таълим ташкилотлари мудиралари иштирок этишди. Тадбир давомида болажонлар томонидан айтилган шеър ва қўшиқлар, ижро этилган рақслар барчага манзур бўлди.\nМазкур тадбирдан сўнг 4 нафар тадбиркорга оилавий нодавлат мактабгача таълим фаолиятини бошлаши учун туман ҳокимининг рухсатномаси топширилди.\nМАКТАБГАЧА ТАЪЛИМ УЗЛУКСИЗ ТАЪЛИМНИНГ БОШ БУҒИНИДИР!\n09 сен, 10:50


Соғлик 08 — Dilkashradio.com\nАссалому алайкум хурматли радио тингловчи мухлислар. Сизлар учун берилиб бораётган соғлик эшттириши яна эфирда. Кўпчиликнинг фикрини хисобга олиб айтадиган бўлсак. Соғликни сақлаш ёки даволашнинг самарали усулларидан бири бу очлик усулидир ёки бошқача айтадиган бўлсак рўза тутишдир. Рўза тутиш тарихдан бизга учта дин орқали хам маълум. Жумладан Буддизим, Ислом ва Христиан динларидир.Муқаддас китоб бўлмиш инжил бизга шуни маълум қиладики. Раббимиз Исо Масих қирқ кун мобайнида рўза тутган. Айрим манбаларнинг айтишича.\nРўза тутиш орқали хам кўплаб касалликларни даволаш мумкин экан. Масалан: умуман давоси йўқ деб айтиладиган мохов касаллиги йгирма бир кун давомида рўза тутиш орқали даволанганлиги исботланган. Яна мисол келтирадиган бўлсак кам қонлик, айрим юрак касалликлари ва яна ошқазон ичак касалликлари шифо топганлиги айтиб ўтилади. Бир кундан то тўрт кунгача овқат емасдан оддий шамоллашни даволаш мумкин экан. Албатта кўпчилик оч қолиб даволаниш усулини унчалик ёқтиришмайди. Уларни чўчитадиган саволлардан бири. “ Мен қандай қилиб тик оёқда туриб, кун бўйи ишлайма”? Лекин бир нарсани анниқ айтишимиз мумкинки инсон очликни биринчи икки кун давомида хис қилади.\nКеинчалик фақатгина танангизда енгиллик хис қиласиз холос. Айрим пайтларда оч қолишнинг бешинчи кунида киши овқатланишни ўйлаб қолиши мумкин.Кейинчалик эса овқатга қараш инсонга унчалик ёқмай қолади. Очлик юли билан даволаниш ўзининг яхши самарасини беради. Хатто бироз семиз кишилар бориб бориб кунига ўртача тўрт юздан саккиз юз грамгача озиши хам мумкин. Оч қолиб даволаниш давомида, киши албатта дам олгани маъқул. Лекин бу дегани умуман харакат қилманг ёки умуман ишламанг дегани эмас. Лекин очлик билан даволаниш давомида танани иссиқроқ тутган мақулдир. Совўқ хаво нафақат ёқимсиз балки шундай пайтда хавфли хамдир.\nКўпинча бир савол пайдо бўлади. Очлик билан даволаниш давомида киши қанча сув ичиши мумкин? Кимдир бу саволга умуман сув ичмаган мақул деб айтади, кимдир эса кунига уч летр сув ичиш керак деб айтади. Лекин бизнинг ўйлашимизча инсон организми қанча сув талаб қилса шунча сув ичган мақул. Лекин ичадиган сувингиз янги ва тозза бўлиши шарт. Баъзи пайтларда сок ёки шунга ўхшаш суюқликлар ичиш керак деб айтилади. Очлик бу турли озиқ овқатлардан ўзимизни тийишни талаб этади шунинг учун хам турли суюқликлардан киши ўзини сақлагани мақулдир. Сухбатимиз якунида сизга шуни маълум қилмоқчимиз-ки очликдан сўнг яна ўзингизни енгил хис этасиз ва илгарги яхши иштахангиз билан овқатланишингиз мумкин. Азиз радио тингловчи мухлислар шунинг билан келгуси эшттиришимизгача сизлар билан хайрлашамиз.\nМусофиримиз ўзига келди\nДори қутисида нималар бўлиши керак?\nЧарчоқдан ҳолос бўлиш


Спортнинг қўл тўпи тури бўйича Ўзбекистон чемпиони номи маълум бўлди\n19:06 / 17.11.2016 3795\nТошкентда қўл тўпи бўйича Ўзбекистон чемпионати якунланди.бу ҳақда ЎзА хабар бермоқда.\nЎзбекистон Маданият ва спорт ишлари вазирлиги ҳамда Гандбол федерацияси томонидан ташкил этилган чемпионатда 2004-2005 йилларда туғилган ўғил ва қизлардан ташкил топган жамоалар ғолиблик учун баҳслашди.\nЎғил болалар ўртасидаги ҳал қилувчи финал учрашувида Тошкент шаҳри жамоаси Қорақалпоғистон жамоасини 28:26 ҳисобида мағлубиятга учратиб, биринчи ўринни эгаллади.\nҚизлар ўртасида Сирдарё вилояти жамоаси чемпионатнинг финал баҳсида Қорақалпоғистон жамоаси билан рақобатлашди. Мазкур ўйинда сирдарёлик ўсмирлар рақибларини 22:19 ҳисобида енгиб, чемпионат ғолиби бўлди.


Америкада 10 дақиқага қаровсиз қолдирилган автомобиль минглаб асалариларнинг уясига айланди - Zamin.uz\n14:04 / 05.04.2021\nАмерикада 10 дақиқага қаровсиз қолдирилган автомобиль минглаб асалариларнинг уясига айланди\nФото: Facebook / @LasCrucesFireDepartment\nАҚШнинг Нью-Мексико штатида истиқомат қилувчи фуқаро машинасининг ойнаси очиқ ҳолда 10 дақиқага қаровсиз қолдирган ва қайтиб келганида ўн минглаб асаларидан иборат уяга дуч келган, деб хабар беради Esquire.\nЭркак машинасини автотураргоҳга жойлаштириб, супермаркетга кириб кетган. Қайтиб келиб, ҳеч нарсадан бехабар машинага ўтирган ва уни бошқариб кетган — кўп ўтмай у орқа ўриндиқдаги асалариларни пайқаб қолган. Америкалик шу заҳоти 911 рақамига қўнғироқ қилган.\nВоқеа жойига етиб келган фавқулодда хизмат ходимига ҳашоратларни қутига солиши учун ярим соат керак бўлган. Қутқарувчи асаларичи бўлгани сабаб уларни уйига олиб кетган. Унинг сўзларига кўра, баҳорда асаларилар тўдаси бўлинади ва улар она асалари ортидан яшаш учун янги жой қидиришга тушади. Афтидан, машина уларга вақтинча яшаш учун жозибадор кўринган.\nСодир бўлган воқеа оқибатида ҳеч кимга жароҳат етмаган. Фақатгина савдо маркази қўриқчисининг лабидан бир асалари чақиб олгани айтилмоқда. “Замин” янгиликларини “Facebook”да кузатиб боринг\nАсалариларни қўллари билан бошқа уяга кўчирган америкалик қиз TikTok’да машҳур бўлди\n18-03-2021, 23:55, Дунё\nАҚШда йирик қовоғари-қотиллар пайдо бўлди (Фото)\n8-05-2020, 16:48, Дунё\nАсаларилар янги жаҳон рекордининг ўрнатилишига халақит берди (фото)\n13-09-2018, 22:47, Дунё\nХитойда суюлтирилган газ ташувчи машина фалокатга учраб ёнғинга сабаб бўлди (видео)\n12-02-2018, 10:02, Дунё\n50 дан зиёд автомобиль иштирокида йирик ЙТҲ рўй берди\n5-02-2018, 17:39, Дунё\nМосквада маст эркак 9-қаватдан йиқилиб тушди ва «зиёфат»ни давом эттириш учун яна уйига қайтди\n14-11-2017, 14:16, Дунё\nЯнгиликлар » Дунё » Америкада 10 дақиқага қаровсиз қолдирилган автомобиль минглаб асалариларнинг уясига айланди


hidoyat.uz – “Мовароуннаҳр” нашриётининг сайти - СОХТА САЛАФИЙЛАРДАН ОГОҲ БЎЛИНГ!\nСОХТА САЛАФИЙЛАРДАН ОГОҲ БЎЛИНГ!\n2016 йил 11 июл\nАҳли сунна вал жамоага кўра, Ислом фиқҳининг асосий манбалари – Қуръони карим, суннат, ижмо ва қиёс ҳисобланади. Ўрта асрларда турли адашган фирқа ва оқим вакиллари ушбу манбалардан ўз қарашлари йўлида бузиб фойдалана бошладилар. Ўша даврларда Қуръон ва суннатга юзаки қараб, уларнинг моҳиятини англамасдан, улардан бошқа манбаларни эътиборга олмайдиган, “салафи солиҳ”лар яшаб ўтган даврга қайтишни қўмсайдиган, ўзларини гўёки “уларнинг издошларимиз” деб ҳисоблайдиганлар пайдо бўлди.\nШу ўринда “салаф” ва “салафи солиҳ” сўзлари қандай маъно касб этишига ойдинлик киритсак. “Салаф” сўзи “аввал яшаб ўтганлар”, “аждодлар” деган маъноларни англатади. Муҳаммад (соллаллоҳу алайҳи ва саллам) замонларида ва ундан кейинги икки даврда яшаган мусулмонлар “салафи солиҳ”, яъни “солиҳ аждодлар” дейилади. Шунга кўра, улардан кейинги даврларда яшаган мусулмонларга нисбатан “салаф” ёки “салафий” тушунчаларини ишлатиш мумкин эмас. Бироқ шуни таъкидлаш жоизки, айрим ислом уламоларининг асарларида учрайдиган “салаф, салафий, салафия” каби сўзлардан мурод, алоҳида ажралиб чиққан “салафийлик” ҳаракати эмас, балки Ислом тарихининг дастлабки уч асрида, яъни VII–IX асрларда яшаган мусулмонлардир.\nАфсуски, сўнгги вақтларда “салаф солиҳларга эргашиш” шиори остида манфур мақсадларни кўзлаган, “салафийлик” мафкурасини байроқ қилиб олган, ўзларини гўёки “салафларнинг издошлари”, деб ҳисоблайдиган мутаассиб, сохта салафийлар пайдо бўлганини алоҳида қайд этиш лозим.\nИсломшунос олим Айдарбек Тулеповнинг “Ислом ва ақидапарст оқимлар” китобида ушбу оқимга бундай таъриф берилади: “Исломдаги аҳком ва фатволарни ҳар бир замон тақозосига қараб эмас, ҳижрий сананинг дастлабки уч асрига мувофиқ равишда ҳаётга татбиқ этишни тарғиб қилувчи оқимдир. Бу оқим араб ва мусулмон мамлакатларида тарқалган бўлиб, Ўрта Осиёга ҳам кириб келмоқда”.\nУшбу оқимнинг мутаассибона назарий асосларни белгилаб берган суриялик Ибн Таймия (1263–1328) умри давомида ўзининг ботил қарашлари сабабли тўрт марта қамоққа олингани ҳам унинг фикрлари барча замонларда хатарли деб топилганини англатади. У илгари сурган ботил таълимотнинг зарарли оқибатлари ҳозирги кунда кишиларнинг бир-бирларини кофирга, мушрикка чиқаришларига сабаб бўлмоқда.\nБу оқим аъзолари диний масаланинг ечимини топишда фақат оят ёки ҳадисни узуқ-юлуқ ҳолда келтириб, унга зоҳиран ёндашиб, гўё муаммога жавоб топган бўлади. Уларнинг бу услуби авом халққа осон тушунилгандек, гўё тўғридек туюлади. Шу йўл билан ҳам улар ўз тарафдорлари сонини кўпайтиришга уринади.\n“Улар нафақат бошқа дин вакиллари, балки шариат аҳкомларини улар наздида тўлиқ бажармаётган мусулмонларга қарши зўравонлик, қўпорувчилик ҳамда босқинчилик хатти-ҳаракатларини асослаш ва оқлаш учун «жиҳод» тушунчасидан фойдаланмоқда. Сохта салафийларнинг фикрича, ҳукуматга хизмат қилаётган давлат, ҳуқуқни муҳофаза қилиш идоралари ходимлари, ҳарбийлар ҳам «динсизлар» тоифасидан ҳисобланади. Бу йўлда улар давлат раҳбарларини, ҳокимият идоралари вакилларини обрўсизлантириш ҳамда расмий диний уламоларнинг мавқеларини заифлаштириш мақсадида уларнинг ҳаётига тажовуз қилишгача боришмоқда” (Айдарбек Тулепов, “Ислом ва ақидапараст оқимлар”, 304-бет).\nСохта салафийларнинг аҳли сунна вал жамоа эътиқодига зид бўлган қарашлари қуйидагилардан иборат:\n– аҳли сунна вал жамоадан ажралиб турувчи энг асосий фарқи – Аллоҳнинг зоти ва сифатлари масаласида бўлиб, улар тажсим (Аллоҳга жисм сифатини бериш) ва ташбиҳ (Аллоҳнинг сифатларини махлуқотларнинг сифатига ўхшатиш) каби ботил эътиқоддадир. Бу борада улар билан ҳамфикр бўлмаган мусулмонларни куфр ва адашишда айблайди. Ваҳоланки, аҳли сунна вал жамоа ақидасига мувофиқ, Аллоҳ таолога макон, тараф, ҳаракат, жисм сифатини бериш мумкин эмас;\n– сохта салафийлар аҳли сунна вал жамоанинг икки ақидавий мазҳаби бўлган мотуридия ва ашъарияга ҳужум қилиб, мазҳаб асосчиларини адашганликда айблайди. Айрим жоҳиллари уларни кофир деб эълон қилишгача боради. Аҳли суннанинг буюк имомлари – Имом Ашъарий, Ғаззолий, Боқилоний, Нававий, Қуртубий, Розий, Суютий, Асқалоний, Субкий (раҳимаҳумуллоҳ) ва бошқа минглаб уламолар ақидада ашъарий мазҳабида бўлишгани ҳамда Имом Абу Ҳанифа (раҳимаҳуллоҳ)нинг издошлари бўлган ҳанафийлар – Имом Мотуридий, Насафий, Тафтазоний, Сарахсий, Марғиноний, Мулла Али Қори, Ибн Ҳуммом, ибн Обидин (раҳимаҳумуллоҳ) сингари минглаб буюк имомлар мотуридия мазҳабида бўлишгани маълум. Сохта салафийлар уларни куфрда айблашлари, Ислом шариатига нисбатан қабиҳ жиноят эканини кўрсатиб турибди;\n– сохта салафийлар тариқатларни рад этади, тасаввуф шайхларини эса, батамом инкор қилади. Ваҳоланки, тўрт мазҳаб уламолари тасаввуфнинг шариат фанларидан бири бўлган – руҳий тарбия, зуҳд ва тақво фани эканини эътироф этганлар. Аҳли сунна вал жамоа имомларининг кўпчилиги сўфий бўлганини инобатга олсак, сохта салафийларнинг бу даъвоси ҳам асоссиз экани маълум бўлади;\n– мазҳабсизлик, яъни сохта салафийлар аҳли сунна вал жамоанинг тўрт фиқҳий мазҳабига эргашмайди. Улар мазҳабларни инкор қилиб, ўзларининг бузғунчилик “мазҳаб”ларига эргашади. Уларнинг ичидаги энг ҳийлакорлари эса, ўзлари қайси юртда яшаса, шу юртда энг кўп тарқалган мазҳабда эканлигини таъкидлаган ҳолда, ўз бидъат ақидалари ва ғояларини тарқатмоқчи бўлади.\nБугунги мураккаб ва таҳликали замонда ютуқларимизни кўролмасдан, осуда ҳаётимизни издан чиқаришга уринаётган шу каби ёвуз кучларга қарши ҳамжиҳатликда курашиш ҳар биримизнинг олдимизда турган муҳим вазифадир. Зеро, Президентимиз таъкидлаганларидек, “Ўзбек халқига тинчлик ва омонлик керак”.\n614 марта ўқилган.


Минорали масжидлар қуриш таъқиқланди\n29 ноябр 2020, Тошкент вақти: 02:57\nШвейцарияда минораларга "Исломнинг сиёсий ғалабаси рамзи" сифатида баҳо берилмоқда.\nШвейцарияда бундан буён янги минораларни қуриш қонундан ташқари, деб эълон қилинадиган бўлди. Масжидларда минораларни қуришни таъқиқлаш масаласи бўйича якшанба куни ўтказилган референдумда бу чорани швейцариялик овоз берувчиларнинг аксари маъқуллаган.\nМасала хусусида референдум ўтказиш таклифини минораларни “Швейцарияни исломлаштириш стратегиясининг бир унсури”, деб иддао қилган ўнгчи партия илгари сурган эди.\nЯкшанба кунги реферндум қатнашчиларининг аксари Швейцарияда янги минораларни қуришни таъқиқлаш чорасини қўллаб-қувватлади.\n400 мингга яқин мусулмонлар яшайдиган Швейцариядаги масжидларнинг тўрттасида минора бор ва референдум натижаларидан қатъий назар улар жойида қолади.\nЯкшанба куни овоз бериш участкалари ёпилгач, француз тилида чиқадиган телеканаллардан бири “Бу ташаббус кўпчилик томонидан қўллаб қувватланган кўринади. Бу кутилмаган ҳолатдир”, дея хабар қилди.\nМинораларни таъқиқлашга оид мунозарали таклиф ўнгчи қарашдаги Швейцария халқ партияси томонидан илгари сурилди. Ўнгчилар фикрича, миноралар бу мамлакатни исломлаштириш уринишларининг бир қисмидир.\nШвейцария ҳукумати минораларни тақиқлаш диний эркинликларни бузиши, исломий радикализмга сабаб бўлиши ва Швейцария обрўсига путур етказиши мумкинлигини айтиб, овоз берувчиларни бу таклифни рад этишга чақирди.\nБу таклиф тарафдорлари эса рефрендум ёрдамида “сиёсий исломлаштириш” жараёнига чек қўйиш ва Швейцария Конституцясига “минораларни қуриш таъқиқланиши”га оид модда киритилишини талаб қилди.\nЎнгчи қарашдаги сиёсатчи, Швейцария халқ партияси вакили Улрих Шлюер “SWissinfo.ch” интернет нашрига берган суҳбатида миноралар ҳокимиятга даъво қилиш рамзи эканини таъкидлади.\n- Биз ислом динини таъқиқлаганимиз йўқ. Биз исломлаштиришнинг сиёсий рамзи бўлган минораларни таъқиқламоқдамиз.\nМиноранинг динга алоқаси йўқ, минора ислом динининг сиёсий ғалабаси рамзидир. Турклар Константинополни забт этганидан сўнг қилган биринчи иши шаҳардаги марказий черковда минора қуриш бўлган, - дейди ўнгчи сиёсатчи.\nХалқаро амнистия ташкилоти бу таъқиқ Швейцария диний эркинликлар бўйича ўз зиммасига олган мажбуриятларга зид бўлишидан огоҳлантирди.\nАхборот агентликларига кўра, немис тилида сўзлашадиган Люцерна кантони минораларни таъқиқлашни маъқуллаган. Лекин француз тилида сўзлашувчи Женева ва Воуд кантонларида бу таъқиққа қарши овоз берилган.\nЖеневалик овоз берувчилардан бири Рейтерс агентлиги билан суҳбатда таклиф этилаётган таъқиққа кескин қаршилигини изҳор қилди.\n- Мен бу ташаббусдан даҳшатга тушдим. Бу жавобим билан ўз позициямни сизга изҳор қилмоқчиман. Мен бу ташаббусга қаршиман, чунки уни муросасизлик, деб ҳисоблайман, - дейди женевалик сайловчи.\nДастлабки натижаларга кўра, 26 кантондан 25тасига оид натижалар овоз берувчиларнинг 57 фоизидан ортиқроғи бу таъқиқни маъқуллаганини кўрасатган.\nАхборот агентликлари Тичино канотонидаги овоз беришнинг дастлабки натижаларига кўра, у ерда ҳам 68 фоиз сайловчилар бу чорани маъқуллаганини маълум қилди.


Манба: Усмон Тошев Тожикистон миллий жамоасидан истеъфога чиқиб, Ўзбекистон клубида иш бошлайди\nЎзбекистонлик мутахассис Усмон Тошевнинг Тожикистондаги уч йиллик фаолияти якунланиш арафасида, дея хабар бермоқда «Азия-плюс» нашри.\nТожикистон нашрининг ёзишича, Усмон Тошев 15 июнь кунги ЖЧ-2022 иккинчи саралаш босқичи сўнгги тури доирасидаги Мьянма – Тожикистон ўйинидан кейин истеъфога чиқади. Бу ҳақда нашрга Тожикистон футбол федерациясидаги манба хабар берган.\n2018 йилда дастлаб Тожикистон олимпия жамоаси, сўнг миллий жамоаси бошқарувини ўз қўлига олган Усмон Қудратович Японияда ўтаётган марказлашган саралаш турниридан қайтгач, расман истеъфо ҳақида эълон қилинади. Унинг ўрнига ким тайинланиши ҳозирча номаълум.\nАввалроқ, Душанбенинг «Истиқлол» клуби бош мураббийи Виталий Левченко Тожикистон миллий жамоасида иш бошлаши мумкинлиги ҳақида хабар тарқалганди. Мураббийнинг ўзи эса икки жойда ишламаслиги ҳақида айтганди.\n«Усмон Тошев она шаҳри Бухорога қайтиб, маҳаллий клубни ўз қўлига олади», - дейилади хабарда. Бунгача Усмон Қудратович май ойида «Бухоро» клуби директори этиб тайинланганди.\nЭслатиб ўтамиз, Тожикистон миллий жамоаси сўнгги турда Японияга мағлубиятга учраганига қарамай, 2-ўрин билан кейинги босқичга йўлланма олиш имкониятига эга бўлиб турибди. Бунинг учун Усмон Тошев шогирдлари билан бирга Қирғизистон миллий жамоаси ҳам сўнгги турларда Мьянмани йирик ҳисобда мағлуб этиши лозим. Ўшанда Мьянма сўнгги ўринга тушиши ва бу жамоанинг 1-даврада Тожикистонни мағлуб этгани бекор бўлади. Шу тариқа, Тожикистон миллий жамоасида ҳам математик имконият сақланиб қолган.


Баҳодир ЖАЛОЛОВ: “Аҳиллигимиз ўзбек боксини жаҳонга танитди” – "Тасвир" нашриёт уйи\nБаҳодир ЖАЛОЛОВ: “Аҳиллигимиз ўзбек боксини жаҳонга танитди”\nБокс бўйича 5 карра Ўзбекистон чемпиони, Жаҳон кубоги соҳиби, 2016 йилги Рио Олимпиадаси байроқдори ва иштирокчиси, Жаҳон чемпионати совриндори, Осиё чемпиони ва кумуш медал соҳиби Баҳодир Жалолов “Ҳар доим олдинга қараб интил” деган шиор билан халқаро мусобақаларда юртимиз шарафини ҳимоя қилиб келаётган спортчилардан. Айни пайтда у профессионал боксда ўзини синаб кўришга қарор қилди.\n— Бокс спорт турига болалигингиздан қизиққанмисиз?\n— Болалигим ўзим туғилган Сурхондарё вилояти, Саросиё туманида ўтган. Спортга беш ёшимдан қизиққанман. Дастлаб футбол билан шуғулланганман. Маҳалладаги болалар билан футбол ўйнаб катта бўлганмиз. Бу қизиқишимни кўрган раҳматли дадам мени футбол мактабига олиб борди. Уч йил турли футбол мусобақаларда ҳам қатнашдим. Аммо бир куни дадам “Сен футболчи бўлиб, мени қандай ҳимоя қиласан? Бунинг учун боксчи бўлишинг керак!” деб, бокс билан шуғулланишга чорлади. Шундан сўнг 2008 йили Чирчиқ Олимпиа заҳиралари коллежига ҳужжат топшириб, шу спорт тури билан шуғулланишни бошладим.\n— Сизни Баҳодир Жалолов бўлиб танилишингизга ҳисса қўшган, бокдаги ютуқларга эришишингизда меҳнати сингган устозларингиз кимлар?\n— Эришган ютуқларимга ҳисса қўшган устозларим Рустам Саидов ва Тўлқин Қиличев бўладилар. Чирчиқ Олимпиа заҳиралари коллежига ўқишга келганимда, боксда “ноль” эдим. Коллежга асосан ўзлари танлаган спорт соҳасида анча малакага эга бўлган, мусобақаларда қатнашган спортчилар қабул қилинаркан. Мен танлаган бокс йўналишига 13та талаба қабул қилинган бўлса, курсдошларим орасида фақат менинг тажрибам йўқ эди. Ўшанда мени ҳеч ким боксчи бўлади, деб ўйламасди. Мана, ҳозир шу даражага етиб, турли мусобақаларда унвонлар олдим. Бунинг учун устозларимга миннатдорчилик билдираман!\n— Дунёдаги ҳамма оналар меҳрибон. Айниқса, болажон ўзбек халқининг оналари меҳрда тенгсиз. Фарзанди касал бўлса, то тузалмагунча ҳаловат топмайди. Сизнинг ойингиз ўғлини рингдаги жангларини кузатиб борадими?\n— Йўқ, онам жангларимни жонли эфирда кўролмайди. Менимча, ҳамма оналар шундай, фарзанди зарбалар қабул қилаётганига уларнинг юраги дош бермаса керак. Лекин жангларимни, ғалабаларимни такрорий ҳолатда кўриб турадилар.\n— Сизни қачон профессионал боксда кўрамиз?\n— Айни пайтда Швецария, Америка, Германия каби бир қатор давлатларнинг промоутерлик компанияларидан таклифлар тушяпти. Биз уларни кўриб, ўрганиб чиқишимиз керак. Шу боис, декабрда Швецарияга учиб кетаман. Келган таклифлар орасида маъқул бўлганларини танлаб, шартнома имзолаймиз. Шу орқали профессионал боксга ўтишни режалаштириб турибман. Худо хоҳласа, профессионал бокда ҳам юртимиз байроғини юқорига кўтаришни ният қилганман.\n— Олдинда Токио-2020 Олимпиадаси турибди. Унда бу мусобақа нима бўлади?\n— Профессионал боксчилар учун 10та жанг ўтказгунга қадар Олимпиадада иштирок этишга рухсат берилган. Шу боис, шартномалар имзолаганда, федерациямиз билан бу жиҳатларга ҳам эътибор қаратиб, Осиё, халқаро ва олимпиада мусобақаларида ҳам иштирок этиш ниятим бор.\n— Маълумки, бир қанча спорт турларида, айниқса, футболда “келишилган” ўйинлар, афсуски, учраб туради. Айтинг-чи, боксда ҳам “келишилган” жанглар бўладими?\n— Менимча, бу салбий ҳолат ҳамма спорт турида учраса керак. Боксда келишилган жанглар бўлмаслиги учун боксчининг ўзи ҳаммасини рингда ҳал этиш лозим, деб ўйлайман. Масалан, 3 раунд давом этадиган жангда ҳакамлар “келишилган” ҳолатда баллни бошқа боксчига бериши мумкин. Бундай бўлмаслиги учун, юқорида айтганимдек, рақибни иложи борича нокаут қилиб, ҳакамларга бу борада имкон бермаслик керак, яъни барчасини жангнинг ўзида якунлаб қўя қолиш лозим.\n— “Ўз уйингда деворлар ҳам ёрдам беради” деган гап бор. Бу фикрга қўшиласизми?\n— Мен бу фикрга қўшилмайман. Сабаби, ўз уйингизда жанг қилиш, аксинча. қийин бўлади, масъулият ортади. Сизни қўллаб турган мухлислар олдида фақат ғалаба қилишингиз зарурлигини ҳис этиб рингга чиқасиз. Бу эса янаям кўпроқ куч ва масъулият талаб қилади.\n— Боксдаги ноҳақликлар ҳақида нима дея оласиз?\n— Истаймизми, йўқми, ғолибни ҳакамларнинг қарори аниқлайди. Шу йилнинг август ойида Германияда ўтказилган бокс бўйича жаҳон чемпионатида ҳам, афсуски, кўнгилни хира қиладиган ҳолатлар учради. Жумладан, мусобақа финалида рингга кўтарилган боксчиларимиз — Ҳасанбой Дўстматов, Исроил Мадримов соф ғалаба қилган эди, фикримча. Аммо, юқорида айтганимдек, ҳакамлар қарорига қўшилмай иложимиз йўқ. Боксчиларимиз эса бундан тўғри хулоса чиқариб, ўз устида янам кўпроқ ишлаб, кейинги жангларда ҳакамларга иш қолдирмасликка ҳаракат қилишади, деб ўйлайман.\n— Фаолиятингизда энг оғир кечган жангни эслай оласизми, ўша жанг кимга қарши бўлган?\n— Илк марта 2013 йилда катталар ўртасидаги Ўзбекистон чемпионатида иштирок этганман ва ўшанда учта жанг ўтказиб, учаласида ҳам рақибларимни нокаутга учратиб, чемпион бўлганман. Бу катта мусобақадаги илк жангим бўлгани боис, масъулиятли ва қийин жангларимдан бўлган. Чунки тажрибам бу вақтда кам эди. Аммо, шунга қарамай, чемпион бўлдим. 2014 йилда ҳам бу мусобақада ўз вазн тоифамда олтин медални қўлга киритганман. Бунинг учун устозларимга катта раҳмат айтаман.\n2013 йилда олтин медални қўлга киритган спортчи 2015 йилда Жаҳон мусобақаси кубогига иштирок этиш ҳуқуқини қўлга киритарди. Шунинг учун ҳам ўша йили олтин медални қўлга киритиш учун кўп тер тўкишимга тўғри келди. Ва якунда бу вазифани уддалагач, 2015 йилда Жаҳон кубоги мусобақасида иштирок этдим. Мусобақа финалида россиялик рақибимни мағлуб этиб, унда ҳам олтин медаль соҳиби бўлдим.\n— Болалигидан футболга қизиққан Баҳодир Жалолов қайси футбол жамоасига ва футболчига мухлислик қилади?\n— Тўғри айтдингиз, футболга меҳрим болалигимдан бошланган. Ўзимнинг акам, куёвим Ойбек Қиличев ёшлар ўртасидаги жаҳон чемпионати мусобақасида қатнашган, Осиё чемпиони бўлган. Терма жамоада ҳам бир қанча ўйинларда майдонга тушган. Ҳозир Наманган клубида ўйнайди. Шу инсонга ҳавас қиламан.\nЖаҳон футболидан “Реал Мадрид” жамоаси мухлисиман. Футболчилардан эса Златан Ибрагимович ўйинлари ёқади.\n— Ўзбек халқида меҳмондорчилик кўп. Яқинлар, дўсту биродарлар меҳмонга таклиф қилганида, нозу неъматлар тановулида ўзингизни чегаралайсизми ёки вазнни ушлашнинг бирор айёрона йўли борми?\n— Тўғри, боксда вазн муҳим аҳамиятга эга. Аммо менда ҳозир бу борада муаммо йўқ. Чунки мен 91 килограммдан юқори вазнга эга боксчилар билан жанг қиламан. Бу вазн тоифасида рингга кўтариладиган боксчиларнинг кўплари 120-125 кг оғирлик босади. Мен ҳозир 105 кг оғирликка эгалигимни инобатга олсак, ёқоридаги вазнга эга рақиблар билан жанг қилишим учун 5-10 кг вазн тўплашим керак ҳали. Аммо 75 килограммгача вазнда жанг ўтказадиган боксчилар ўз вазнлари меъёрини сақлаб туриши лозим бўлади. Шунинг учун улар овқатланиш режимига алоҳида аҳамият беришади.\n— Авваллари дунё бокси деганда кўпроқ АҚШ, Колумбия, Россия каби давлатларнинг номи тилга олинарди. Бугун ўзбек бокси ҳам улар қаторида яққол етакчи ўрин олди. Керак бўлса, ўзбек боксчилари номини эшитган ҳар қандай давлат боксчилари чўчиб тушадиган бўлишди. Ўзбек боксининг бу даражада чиқишига нималарни сабаб деб ўйлайсиз?\n— Бундай натижаларга эришишимизга боксчиларимизнинг бирдамлиги, аҳиллигини алоҳида қайд этган бўлардим. Қандай халқаро мусобақалар бўлмасин, терма жамоада 10 нафар боксчи борсак, барчамиз устозларимизнинг айтган гапларига амал қилиб, биргаликда шуғулланамиз, биргаликда овқатланамиз, жангларимизда бир жамоа бўлиб, бир-биримизни қўллаб-қувватлаб, камчиликларимизни ҳам биргаликда муҳокама қиламиз. Бизнинг бу аҳиллигимизга Риодаги мусобақада ҳам, жаҳон чемпионатида ҳам Россия, Қозоғистон каби кўплаб давлатлар вакиллари ҳавас қилишди. Чунки уларда биз каби аҳиллик йўқ эди. Баъзи давлатларнинг боксчилари “юлдузлик” касалига чалиниб бўлган, баъзида мураббийларига ҳам унчалик этибор бермай, ўз билганича иш тутарди. Менимча, бизнинг бир оила вакилларидек аҳил бўлиб ишлашимиз мана шу ютуқларни қўлга киритишимизда муҳим аҳамиятга эга бўлди, деб ўйлайман.\nЯна алоҳида шуни айтиб ўтишим керакки, юртимизда ҳукуматимиз томонидан биз спортчиларга яратилаётган шарт-шароитлар, эътибор бу борада алоҳида ўринга эга. Бизга шундай имкониятлар яратиб бераётган давлатимизга катта раҳмат айтамиз!\n— Ҳаваскор боксда, хусусан, Ўзбекистонда терма жамоа таркибига қўшилиш қийин. Маълумки, терма жамоада асосан 10та вазн тоифасида боксчилар танланади. Аммо бу вазн тоифасида курашадиган кучли боксчилар бизда кўп. Сиз ўз вазн тоифангизда бу рақобат ичида ўрнингизни йўқотиб қўйишдан чўчимайсизми?\n— Мақтанишга йўйманг-у, менинг вазн тоифамда жанг қиладиган боксчи ҳозир Ўзбекистонда деярли йўқ. Борлари билан қийналмасдан жанг ўтказа оламан. Шунинг учун ҳам профессионал боксга ўтиб, Европа, Америкадаги кучлироқ рақиблар билан жанглар ўтказиб, олдинда турган Олимпиада ва халқаро мусобақаларда тажриба оттирмоқчиман.\n— Терма жамоа сафига қўшилолмаган кўп боксчилар профессионал боксга ўтиб кетяпти. Бу қанчалик тўғри деб ўйлайсиз?\n— Ўзбекистонда биринчи рақамли боксчи бўлганлар Осиё, жаҳон чемпионатлари, Олимпиада мусобақаларида иштирок этиш ҳуқуқига эга бўлади. Иккинчи, учинчи рақамли боксчилар бундай нуфузли турнирларда иштирок эта олмайди. Улар фақат кичик турнирларга қатнаша олади. Шунинг учун иккинчи, учинчи рақамли боксчи бўлиб юргандан кўра, профессионал боксда иштирок этиб, юртимиз байроғини баланд кўтарган яхши, деб ўйлайман.\n— Ўзбек ҳаваскор ва профессионал боксчиларидан кимларнинг салоҳиятини, жангларини юқори баҳолайсиз?\n— Бизда барча боксчиларимиз яхши спорт формасига эга. Авваллари Руслан Чагаевни алоҳида эътироф этар эдим. Ҳозир Чагаев боксдаги фаолиятини якунлаган. Эндиликда бу борада Фазлиддин Ғоибназаров, Қудратилла Абдуқаҳҳоров, Санжар Раҳмонов каби боксчиларимиз яхши натижаларга эришмоқда. Фазлиддин Ғоибназаров Олимпиада чемпиони бўлса, Санжар Раҳмонов Осиё чемпиони ҳисобланади. Қудратулла Абдуқаҳҳоров професссионал боксда бирор марта мағлубиятга учрамаган. Шу йили у кумуш камар ютди. Унинг олтини Пакяода бўлса, бронзаси яна бир кучли боксчи Амирхонда. WBC рейтинггида ҳозир Қудратилла 5-ўринни эгаллаб турибди. Бу жуда катта натижа. Юртимиз учун фахр ҳисобланади.\n— Боксда сиз ҳавас қиладиган инсон ким?\n— Боксда мен ҳавас қиладиган спортчи — Владимир Кличко. У Олимпиада ва жаҳон чемпиони бўлган, профессионал боксда ўз камарини 13 йил ҳимоя қилган. Бу натижани ҳали бирон-бир боксчи қайд этмаган.\n– Дўстларингиз ҳақида ҳам сўзлаб берсангиз…\nБирга ўсган, мен билан бирга шуғулланган Исроил Мадримов, Муроджон Аҳмадалиев, Маҳмуд Гаипов, Алмардон Достонов каби яқин дўстларим кўп. Яна бир дўстим — Акмал Ҳасанов бокс бўйича 2 карра Ўзбекистон чемпиони бўлган. Ҳозир мурраббий сифатида фаолият юритади. Уларга ҳам келгусида омад тилаб қоламан.\nКомилжон АСЛОНОВ суҳбатлашди.


Хитой Олимпия қўмитасининг испан спортчиларига совғаси / Olamsport.com\n21 апр 16:34\nХитой Олимпия қўмитасининг испан спортчиларига совғаси\nТеглар : ИспанияХитойНиқоб\nИспания Олимпия қўмитаси Хитой Олимпия қўмитаси томонидан совға қилинган 9000 та ниқобни қабул қилиб олганлигини маълум қилди.\n– Биз Хитой Олимпия қўмитасининг ҳозирги вақтда бизга бағрикенглик намунасини кўрсатганидан жуда миннатдормиз, – деди Испания Олимпия қўмитасининг президенти Алехандро Бланко. – Бу пандемия давом этаётган бугунги кунда дарёдан томчидек туюлса ҳам уларнинг бу ҳиммати жуда юқори баҳоланиши керак.\nАлехандро Бланкодан COVID-19 пандемияси давом этаётган ҳозирги пайтда спорт олами қандай қилиб ўзига келиши мумкинлиги ҳақида сўрашганида, спортчиларнинг саломатлигидан хавотирда эканлигини, бу қандай давом этишини эҳтиёткорлик билан кузатаётганлигини билдирди.\nХитой Олимпия қўмитасининг Испания Олимпия қўмитасига ҳайрияси Халқаро олимпия қўмитасининг собиқ президенти Хуан Антонио Самаранч жамғармасининг кўмаклашуви билан амалга оширилди.\n– Хитой Олимпия қўмитаси Испания спортидаги вазиятдан ташвишда эканлигини анчадан бери билдириб келаётган эди, – дейди Хуан Антонио Самаранч жамғармасининг раҳбари кичик Самаранч.\nКичик Самаранч, шунингдек, Хитой Олимпия қўмитасининг Испания Олимпия қўмитасига ҳайрияси испан спортчиларига ниқоб совға қилиш орқали улар саломатлигини ҳимоялаш мақсадини кўзлаганлигини алоҳида таъкидлади.\nМаълумки, Испания коронавирусга чалинганлар сони бўйича ҳозир жаҳонда АҚШдан кейин иккинчи, Европада эса биринчи ўринни эгаллаб турибди. 20 апрелдаги расмий маълумотларга кўра, Испанияда коронавирусга 200 минг 210 киши чалинган, бу инфекциядан 20 минг 852 киши вафот этган.\n"Атлетико" янги мавсум учун либослар тўпламини намойиш қилди + ФОТО 0\nМиллатлар лигаси. Испанияда ғалаба, Португалияда мағлубият ва бошқа натижалар 0\nМиллатлар лигаси. Португалияда йирик ғалаба, Испанияда дуранг ва бошқа натижалар 0


Қайси ишлар учун Арш силкинади?\nBy Шайх Саидаҳмад Нуриддин on 11/13/2017 10 АҚИДА 10 РУБУБИЯТ ТАВҲИДИ 26 ОДОБ-АХЛОҚ 27 ТАЪЛИМ-ТАРБИЯ ФАТВОЛАР\nБир ривоятда келишича, Расулуллоҳ соллаллоҳу алайҳи ва саллам ҳайит куни бир етимни туя бўлиб миндириб “авф-авф”, деб турсалар, бир фаришта келиб “Учинчи бор “авф” деманг, Арш ларзага келди”, деган экан. Шу ривоят саҳиҳми ёки тўқимами?\nБу тўқима ривоят. Расулуллоҳ соллаллоҳу алайҳи ва саллам ёш болалардан фақат неваралари Ҳасан ва Ҳусайн розияллоҳу анҳумони устларига миндириб эмаклаганлари тўғрисида ривоят бор.\nЖобир розияллоҳу анҳудан ривоят қилинади: “Расулуллоҳ соллаллоҳу алайҳи ва салламнинг олдиларига кирдим. Қарасам, у зот устларига (неваралари) Ҳасан ва Ҳусайн розияллоҳу анҳумони миндириб олиб уйда эмаклаб юрибдилар. “Туяларинг ҳам, устидаги юки ҳам зўр эканда!”, дер эдилар Расулуллоҳ соллаллоҳу алайҳи ва саллам” [Табароний, “Мўъжамул кабир”, 3\_52].\nБироқ бу ҳадисни Албоний “Аз-заифа”да (2661) мункар (заиф) деган. Муҳаддис уламоларнинг айтишича, саҳобий Саъд ибн Муознинг ўлими туфайли Арш титраганини ҳисобга олмаганда бирон сўз ёки иш сабабли Арш титраши тўғрисидаги ривоятларнинг биронтаси ҳам саҳиҳ эмас. Жумладан, талоқ қилинганда, етим йиғлаганда, бачавозлик қилинганда Аллоҳнинг арши титраши тўғрисида ривоятлар бор. Бироқ бу ривоятларнинг ҳеч бири саҳиҳ бўлмай, ё заиф, ё тўқима ривоятлардир.\nИмом Заҳабий роҳимаҳуллоҳ айтади: “Арш Аллоҳнинг бўйсундирилган бир махлуқоти. Аллоҳ унинг силкинишини хоҳласа, У зотнинг изни ила силкинади” [“Сияри аъломин нубало”: 1\_297] .Валлоҳу аълам.\nAvvalgi maqolaРўза: Умрбод рўза тутиш ҳукми\nKeyingi maqola Биз билан ўқинг: “Қиёмат” сураси (Илёс қори Беҳзод ўғли)


«Янги йил кечасида» – Исажон СУЛТОН - Inja san'at\nКеча қоронғилигида ёмғир шивалаб ёғарди. Қорамтир дарахтларнинг кўлкалари аро томчилар энтиктирувчи шитирларди.\nШу бугун дунё янги йил кириб келишини нишонламоқда, кўчалар турли чироқларга ва ёзувларга тўла, ҳаво совуқ, рутубатли, одамлар қор ёғишини қаттиқ исташган, аммо тушдан кейин бир хилда изиллаб ёмғир ёға бошлаган эди. Одамлар ўзларича “Эҳ, қорсиз янги йил бўлармиди” деб хушҳол тўнғиллаб қўйишса-да, байрам кайфиятига ёмғир барибирам таъсир қилмади. Хонадонлар қолиб, кишилар тўп-тўп бўлиб турли ресторанларда ҳам байрамни нишонлар эдилар, Қорбобо ва қорқизлар аробаларда пул топиш илинжида кезиб юришарди. Мана шундай муҳташам ресторанлардан бирининг ойнаванд эшиги ёнида қизғиш зарҳал кийим кийган дарбон турган эди. Келгувчилар аллақачон кайфу сафони бошлаб юборишди. Ҳозир вақт тунги соат ўнга яқинлашган, Янги йил киришига икки соатча вақт қолган эди.\nҲаво булут, лекин тунги осмон нимагадир ёруғ, булутларнинг қатлари кўриниб турарди. Байрамларда осмон ёришгандай туюлиши бор гап.\nШу маҳалда кўча бўйлаб қатор чўзилиб кетган ҳашамдор кунгурали қасрлардан бирининг эшик қўнғироғи жиринглади. Бу уйда гаплашиш ускунаси бор экан, тиқир-тиқир сас келди-да, кузатув телекамерасининг чироқчаси ёнди, ичкаридаги келгувчини танимади шекилли, салдан кейин ўктам бир товуш:\n– Кимсиз? – деб сўради.\nКелгувчи узун бўйли, кўзлари сокин-мусаффо бир киши эди.\n– Истеъдодман, – деди меҳмон,\nОвоз жимиб қолди, кейин кулги аралаш яна сўради:\n– Қанақа истеъдод?\n– Оддий, ҳар доимгидай истеъдодман!\n– Бунақасига буюртма бермаган эдик-ку, – деди у ёқдаги. – Хўп, қўлингиздан нима келади?\n– Мен юлдузлар тилини биламан, – деди келгувчи. – Юлдузлар сираям биз ўйлагандек эмас. У ерда етти ухлаб тушга кирмайдиган ҳодисалар рўй беради.\n– Йўқ, тўғри келмас экан, – деди овоз эгаси, бироз мулоҳазадан сўнг. – Ҳеч бўлмаса башорат қила оласизми? Масалан, бугун қор ёғадими?\n– Ёғади, – деди келгувчи ишонч билан. – Лекин ярим кечасидан кейин ёғади. Саҳарга яқин тоғда қор кўчади, чунки чўққиларга кеча қор тушган эди, бугунги ёмғир уни эритиб юборади. Аммо ҳеч кимга зарари тегмайди.\n– Йўқ, узр, – деди мезбон, бирпас ўйланиб. – Башоратчи керакмас бизга. Нима истайсиз?\n– Мен ҳам янги йилни кутсам дегандим, – деди келгувчи. – Чунки ҳеч кимим йўқ, ҳамма байрам қилаётганига ҳавасим келяпти.\n– Э-э…. – ўнғайсизланди уй эгаси. – Танимаган одамга ноқулай-да барибирам. Балки егулик у-бу керакдир?\n– Йўғ-э, егулик керакмас, – деди келгувчи. – Ҳеч кимим йўқ дедим-ку?! Янги йилни ким биландир кутгим келди.\n– Бироз юрсангиз, чап томонда катта ресторан бор, – деб маслаҳат берди мезбон. – Ўшанга борақолинг, у ерга бугун кўпчилик йиғилган. Янги йилингиз қутлуғ бўлсин.\n– Сизга ҳам, – деди истеъдод ва ёмғир остида йўлида давом этди.\nҲақиқатан ҳам салдан кейин олти қаватли муҳташам бино кўзга ташланди.\n– Янги йилингиз муборак бўлсин, – деди у, қизғиш ливрея кийган дарбонга.\n– Раҳмат, сизгаям, – деди дарбон. – Хўш, хизмат?\n– Ичкарига кирсам бўлармикин?..\n– Таклиф қилинганмисиз?\n– Афсус… Хўп, қўлингиздан нима келади?\n– Тушунтириш қийин, – деди у. – Мен теваракдаги воқеаларнинг ақл етмас боғланишларини пайқай оламан.\n– Ҳим-м… Тасодифан, масхарабоз эмасмисиз?\n– Эсиз, – деди дарбон. – Соат ўнга масхарабоз келиши керак эди, касал бўпқолибди, келолмасмиш. Ҳозир битта масхарабоз жудаям керак-да. Кўряпсиз-ку, ҳамма ўйнаб-кулишни хоҳлаяпти, бир қанчаси маст-аласт.\n– Ҳа, пайқаб турибман, – деди истеъдод.\n– Қандай қилиб пайқаяпсиз, давра ичкарида бўлса? – ишонқирамади дарбон.\n– Мен истеъдодман-ку, – деди келгувчи. – Одамларнинг ўй-фикрларини хам сеза оламан.\n– Байрамларда ҳамма яхши кишига айланиб қолади, – деди кейин. – Ҳозир бу ерда ҳамма яхши, ҳатто энг учига чиққан фирибгар ҳам. Лекин оддий кунларда бу кишиларнинг қанчалар зерикарли ва ҳатто зараркунанда эканини тасаввур қилолмайсиз-ку? Мен эса тасаввур қила оламан, – дея оддийгина тушунтирди Истеъдод.\n– Тўғри айтасиз, – деди дарбон, бирданига жонланиб. – Ростини айтсам, буларнинг кўпи ярамас кишилар. Ҳе, ўша ўйин-кулгингдан ўргилдим сенларни!\n– Йўқ, ярамас эмас, – эътироз билдирди Истеъдод. – Улар қўрқишади…\n– Тўсатдан, кетма-кет бойлик келаверса, фалокат бўлишини ақллари сезмасаям қалблари сезади. Шунинг учун юрак овозини шароб ёки ўйин-кулги, ишрат билан ўчиришади.\n– Тўғрисини айтсам, унчалик ҳам тушунавермайман бунақа гапларни, – деди дарбон. – Айтинг-чи, шунақа нарсаларни билишдан сизга нима фойда?\nШу пайт рўпарадаги икки тавақали катта эшик очилиб кетди-да, ичкаридаги давранинг шовқини, айтилаётган алёрлар эшитила бошлади. Паст бўйли, семиз бир киши давра ўртасига чиқиб, сал олдин футбол бўйича жаҳон чемпионатининг тақдирини олдиндан айтиб берган Пауло лақабли башоратчи саккизоёқнинг оламдан ўтганини маълум қилди. “Кириб келаётган шу янги йилимизда орамизда баъзи дўстларимиз йўқ, мана шундай ажойиб кунларга етиб келишолмади, – деди у. – Ҳаммаси қатори, шу қадаҳни ўша дўстларимиз ва мўъжиза саккизоёқ хотираси учун кўтаришингизни сўрайман!”\nШодон давра ўша махлуқ шаънига қадаҳ кўтарди.\n– Айтинг-чи, у ростдан ҳам башоратчимиди? – деб сўради дарбон.\n– Йўқ, ҳатто ўзининг саккизоёқ эканини ҳам билмасди, – деди истеъдод. – Бир оёги қаттиқ оғрир, ўшани кўп чўзарди. Бор-йўғи шу.\n– Ҳа, тасодиф бўлса керак, – деди дарбон. – Аммо шу топда менга шунақа саккизоёқ жуда зарил-да. Катта пул ютиб олсам борми?! Сизга бир гап айтайми? Менга-ку мумкинмас, аммо ичкарида яхши йигитлар бор, қўриқчилар хонасининг ортига секингина ўтиб, бир қадаҳ олмайсизми, байрам-ку ахир?\n– Йўқ, мен мутлақо ичмайман, – деди меҳмон.\n– Ёкимли киши экансиз, – деди дарбон. – Жон-жон деб ичкарига қўярдим сизни.\n– Ҳа, яхши бўларди, совкотдим, – деди Истеъдод. – Ичкари иссиқ, роҳатбахш бўлса керак. Ёмғир суяк-суягимдан ўтиб кетди.\n– Лекин тепадагилар норози бўлишади-да, – у оромгоҳнинг юқори қаватига ишора қилди, – У ёғини тушунаверинг, мендаям бола-чақа бор.\n– Ҳа, гапингиз тўғри, – деди Истеъдод.\n– Айтингчи, истеъдодингиз нимада йўналган?\n– Йўналмаган, – деди у. – Ким билсин… Ҳали кўп нарса аниқ эмас.\n– Қизиқ одам экансиз, – деди дарбон. – Зарилмиди сизга шу?\n– Бошқача бўлмайди-да, – соддагина англатди у. – Бошқача сираям бўлмайди. Тўғрисини айтсам, шундагина юрагим роҳат топади.\n– Отам менга, роҳат келтирадиган нарсалардан узоқ юр, ишла, меҳнат қил, меҳнат одамни ўлдирмайди деб насиҳат қиларди, – деди дарбон. – Ҳақиқатан ҳам кимга кераги бор бу нарсаларни? Эҳ-ҳе, юлдузлардан, яна бир нималардан гапирасиз-а? Нондан гапирсангиз-чи, нондан?!\n– Шуни айтаман-да, менга нима зарил эди, – деди Иктеъдод.\n– Хўп, модомики бугун байрам экан, яна бирор нима денг-чи, – деди дарбон. – Ичкаридагиларни қўйинг, улардан наф йўқ, шу ҳаётларида давом этаверишсин. Менга алоқадор бирор нима дея оласизми? Фақат, боя айтганингиздай, юлдузлар илмидан эмас, шу ҳаётга яқинроқ бирор ҳодисани айтиб бера оласизми?\n– Аслида билмаганингиз яхшироқ эмасми? – деб сўради меҳмон. – Билганингиз билан фойдаси йўқ-ку?\n– Ҳа энди, буям бир эрмак-да.\n– Майли, фақат бир қисмини айтаман, холос. Байрамни бузиб нима қилдим? – деди истеъдод. – Қараб туринг, ҳозир чироқ ўчади, лекин сал ўтмай яна ёнади. Ҳаёт чироғи ҳам қоқ ярим кечаси тўсатдан ўчиб қолиши мумкин.\nБир сония ўтар-ўтмас, чироқлар ростдан ҳам липиллаб ўчди, теварак қоронғиликка бурканди. Лекин салдан сўнг яна ёришиб, чароғон бўлиб кетди.\n– Қайдан тахмин қилақолдингиз? – деб сўради дарбон ҳайратланиб.\n– Содда қилиб англатсам, ҳозиргина шаҳар ташқарисида битта қуш совуқда ўлиб қолди, – деди истеъдод.\n– Қушни нима алоқаси бор?\n– Ёмғирда ҳўл бўлиб, усти музлаган эди, – деб тушунтирди истеъдод. – Совқотганидан юқори кучланишли ускунанинг ичига кириб олди. У ернинг иссиғида қанотидаги музлар эриб, томчилаб оққач, қисқа туташув рўй берди, суғурта ускунаси фалокат рўй бермаслиги учун электр токини узди. Ҳар ҳолда, ишчилар дарҳол тузатишган бўлса керак.\n– Бечора қуш… Ҳа, ростдан ҳам ғалати, – деди дарбон тан бериб. – Лекин, зўр одам экансиз, гап йўқ. Оила, бола-чақангиз йўқми, ёлғиз юрибсиз?\n– Ўзимни зўрға эплаб юрибману бола-чақага йўл бўлсин? – деди келгувчи. – Оиланинг масъулияти жуда оғир, у юкни кўтариш қўлимдан келмайди деб қўрқаман.\n– Узр… Лекин барибирам шунақа нарсаларни қайдан билишингизга қизиқяпман. Соддароқ қилиб тушунтирсангиз бўлмайдими?\n– Ҳамма воқеа-ҳодисалар бир-бирига кўринмас занжир билан боғланган бўлади, – деди Истеъдод. – Ҳўв, икки киши қўлида қадаҳи билан чиқиб келаётганини кўряпсизми? У одам бир маҳаллар, айни навқирон, кучга тўлган маҳалида бир муҳтож одамни масхаралаб кулган эди. Масхараланган эса, қонли урушларда жигаридан ўқ еган, кўмакка зор киши эди. Қадаҳ тутиб турган шу ҳолида ўзининг ҳам жигари қуриб бораётганидан бехабар, бироқ… – ниманидир тусмоллаб, ўзича ҳисоб-китоб қилди у. – орадан уч-тўрт ой ўтгач, безовталанганида ҳаммасидан хабар топади, аммо кеч бўлади. Ёнидаги одам эса уйига садақа сўраб келган ёш болали жувонга айниб қолган овқатларни берган эди. Гап шундаки, боланинг қорни очқаган, жувон эмизай деса, кўкрагида сути йўқ… азбаройи болам тўйсин деб ўша айниган таомни ейишга мажбур бўлган эди.\n– Шўрлик… – деди дарбон. – Жувонга ҳеч нима қилмагандир, ишқилиб?\n– Худонинг қудратини қарангки, на жувонга, на болага зарар етди, – деди у одам. – Қайтанга, ўша озгина таом туфайли сут мўл-кўл тошиб келди, бола тўйиб-тўйиб эмиб, кейин мириқиб роса ухлади… Ёмғир сира тинадиганга ўхшамайди, мен борақолай. Дарвоқе, Янги йилингиз қутлуғ бўлсин.\n– Афсус, яна бир оз гаплашсак бўларди, – деди дарбон афсусланиб. – Сизга ҳам қутлуғ бўлсин. Майли, яхши боринг, – дея хайрлашди чин дилдан.\nЧорак соатдан сўнг Янги йил кириб келди.\nКейин ҳаво бирданига совиди. Шивалаб турган ёмғир аввалига майда қорга айланди, кейин тезлашди-да, шиддат билан ёға кетди. Шимолдан совуқ шамол эсди, изғирин кучлигина эди.\nЧароғон шаҳар ҳалиям байрам шукуҳига тўла эди.\nЯна бир неча соатдан сўнг кимсасиз тоғлар устида қор кўчди. Улкан харсангтошларнию синиб уйқашиб кетган арчаларни қўшиб-юмалатиб, шовқин-сурон сола, худди баҳайбат тўфон цингари пастга қараб шитоб билан йўналди. Қор турли жойларда турлича кўчди, хайриятки, йўлида қишлоқлар йўқ эди, сўқмоқларни, баъзи катта йўлларни ва музлаб қолган ирмоқларни энлаб-босиб тушганини айтмаса, янги йил тунидаги бу қор кўчкиси кишиларга зарар келтирмади.\nЯнги йил шу тариқа кириб келди.\nДарбон яна узоқ йиллар ўша жойда ишлади. Рўй берган воқеаларни ўйлаб кўриб, ниҳоят “Хизрни кўрган бўлсам керак” деган тўхтамга келди. Чунки ўша кишининг айтганларининг бари рўёбга чиқди: орадан тўрт ойлар чамаси вақт ўтгач, қадаҳ кўтариб ташқарига чиққан кишилардан бири – шаҳарнинг энг олди бойи жигари қуруқшаб, бор молу дунёсини сарфласа ҳам нафи тегмасдан оламдан ўтди. Иккинчиси эса уйида айниган шаробни ичиб, заҳарланиб ўлим топди. Дарбон ўша кишининг гапларини бошқаларга айтиб берди. Келган кишининг кимлигини биров билмас эди. Дарбон тинимсиз уқтирар эдики, эшик олдида турганимда, ёмғир остида тўсатдан кепқолди, уст-боши ночор, ўзи очга ўхшарди, деб. Ўзидан анча-мунча гапларни тўқиб-чатиб, уни салкам авлиёга айлантирди. Авом ишонди, ўйин-кулги кечасидаги боёнлар дарбонга “ўша номаълум киши бизлар ҳақимизда ҳам бир нима деганмиди?” дея хавотирланиб, ўзларича совға-саломлар кўтариб кела бошлашди.\nДарбоннинг эл назарига тушгани, мўътабар кишиларнинг кўпчилиги ҳузурига бош эгиб келишгани рост. Башоратнинг бу қисми ҳам рўёбга чиқди, аммо мазкур ҳолат дарбонга сира завқ бахш этмас эди.\nНегаки, кечалари ухлолмасди.\nУхлай деса, ўша номаълум истеъдод айтган нарсалардан яна бирининг – энг охиргисининг рўёбга чиқишидан қўрқарди: худди ўша кечаси бехос чироқ ўчиб қолгани каби, қоқ ярим тунда, уйқу чоғида тўсатдан етиши мумкин бўлган ажал шарпаси…\nИсажон СултонЎзбек адабиётиҲикояЯнги йил ҳикояси\n«Мен нур куйчисиман, уфқ менинг акам…» – Қадамбой ШОДОНОВ\n«Ватан байроғини баланд тутайлик»


Саудия валиаҳд шаҳзодаси уйғурларга қилинаётган зулмни Хитойнинг «терроризмга қарши курашиш ҳуқуқи» дея баҳолади » Новости Узбекистана сегодня: nuz.uz\nНовости Узбекистана → Жахонда → Саудия валиаҳд шаҳзодаси уйғурларга қилинаётган зулмни Хитойнинг «терроризмга қарши курашиш ҳуқуқи» дея баҳолади\n27-02-2019 15:58 0 966 Рейтинг0 Чоп этиш\nИнсон ҳуқуқлари фаолларининг таъкидлашича, Муҳаммад ибн Салмоннинг ушбу фикрлари, Хитойнинг уйғур мусулмонларига қарши олиб бораётган террористик сиёсатига жим турган ҳолда розилик берганини билдиради.\nХитой давлат ОАВ лари берган хабарларга кўра, Саудия валиаҳд шаҳзодаси Муҳаммад ибн Салмон Пекин томонидан озчилик уйғур мусулмонларига қарши олиб бораётган реппессив сиёсатни Хитойнинг “терроризмга қарши кураш ҳуқуқи” дея баҳолади.\nБу ҳақда ибн Салмон жума куни Хитой Халқ Республикаси Раиси Си Цзиньпин билан учрашувда айтиб ўтган.\nSinxua ахборот агентлигининг маълум қилишича, Муҳаммад ибн Салмон Хитой билан алоқалари жуда яхши эканлигини таъкидлаган, Си Цзиньпин эса уни терроризм ва экстремизмга қарши биргаликда курашга чорлаган.\nШунингдек, Хитой раҳбари Муҳаммад ибн Салмонни “экстремистик қарашлар пайдо бўлиши ва тарқалиши”ни олдини олиш учун халқаро ҳамкорликни кучайтиришга чақирди\nСаудия Арабистони Хитойнинг ўз миллий манфаатларини ҳимоя қилиш ҳуқуқини ҳурмат қилиши ва қўллаб қувватлашини, шунингдек бу борада ҳамкорликни кенгайтиришини билдирди.\n“Хитой ўз миллий хавфсизлигини сақлаш учун терроризм ва экстримизмга қарши курашиш ҳуқуқига эга. Саудия Арабистони буни ҳурмат қилади ва қўллаб қувватлайди ҳамда Хитой билан алоқаларини мустаҳкамлайди”, - дея Муҳаммад ибн Салмоннинг нутқидан иқтибос келтирмоқда CCТВ нашри.\nАр-Риёзнинг Уйғур мусулмонларига нисбатан қилинаётган зулм борасида жим туриши аслида ҳайрон қоларли, чунки Саудия қироллиги ўзини бутун дунёдаги мусулмонларнинг ҳимоячиси ҳисоблайди ва икки муқаддас Ҳарамни ҳам бошқаради.\nБМТ тарқатган маълумотларга кўра Шинжон автоном ҳудудидаги қайта тарбиялаш лагерларида бир миллионга яқин уйғур ва бошқа миллатдаги мусулмонлар ноинсоний шароитларда сақланмоқда.\nМуҳаммад ибн Салмоннинг ҳаракатларини бутун дунёдаги фаол мусулмонлар танқид қилишмоқда. Хусусан, Британия мусулмонлари Кенгаши вакили Миқдад Верси бу ишни “жирканч” ва уйғур мусулмонларига зулм қилаётганларни оқлаш дея атади.\nБутунжаҳон уйғурлар Конгресси, Германия инсон ҳуқуқлари ҳимоячилари гуруҳи ҳам Муҳаммад ибн Салмоннинг бу гаплари уйғур мусулмонларининг қийналиши ва инсон ҳуқуқларининг қўпол равишда бузилишига жим турган ҳолда розилик бериш билан баробар бўлганини таъкидлади.\nСаудия валиаҳд шаҳзодасининг Жанубий Осиё бўйлаб турне ўтказиши ҳам аслида унинг халқаро майдондаги тушиб кетган сиёсий мавқейини тиклашга уриниш дея баҳоланмоқда. Истанбулда журналист Жамол Қошиқчининг ўлдирилиши ҳамда Ямандаги қонли урушда кўплаб тинч аҳолининг ўлдирилиши Европа Иттифоқи ва АҚШ Конгрессида кўплаб танқидларни келтириб чиқарди. Халқаро ҳамжамият Муҳаммад ибн Салмонни валиаҳдликдан кетишини талаб қила бошлади. Бундай вазиятда Салмон ўзига Осиёнинг йирик давлатларида иттифоқчи ва ҳамкор қидира бошлади.\nБундай ҳамкорликка ва иттифоқчиликка айнан Хитой мос келиши ҳам бежиз эмас, чунки Хитой ўз анъаналарига содиқ қолган ҳолда ҳамкорининг ички ишларига аралашмайди, асосий мақсади иқтисодий фойда учун узоқни кўзлаб, прагматик сиёсат олиб боради. Саудия шаҳзодаси Журналист Жамол Қошиқчининг ўлимида айбланишида ҳам, Ямандаги инсонларнинг ўлдирилишида ҳам Хитой вазиятга ҳеч қандай муносабат билдирмаган. Австралия миллий университетининг Миллий хавфсизлик Коллежи ходими Майкл Кларкнинг таъкидлашича, бу ҳолат Саудия Хитой ўртасида сўнгги ўн йилликдаги иқтисодий алоқаларни анча чуқурлашгани билан боғлиқ. “Хитойнинг Саудияни танқид қилмасдан жим туришига жавобан, шаҳзода ҳам Хитойни ҳаракатларини оқлаб қўйди”, -дейди Майкл Кларк.\nШунингдек, Муҳаммад ибн Салмоннинг ташрифи доирасида мамлакатдаги нефть ишлаб чиқарувчи гигант компания Saudi Aramco Хитой билан 10 миллиард долларлик шартнома имзолагани ҳақида маълум қилди.\nСаудия Арабистони Инвестиция бош бошқармаси берган маълумотга кўра, валиаҳд шаҳзоданинг Хитойга ташрифи давомида қиймати 28 миллиард доллар бўлган 35 та заруратсиз ўзаро англашув меморандумлари ҳам имзоланган.\nМанба: Al Jazeera\nФаррух Абсаттаров таржимаси


Франция собиқ Президенти Жак Ширак дафн этилди | Qalampir.uz\nФранция собиқ Президенти Жак Ширак дафн этилди\nОлам\t01 Октябрь 2019 21:29 2374\nФранциянинг собиқ Президенти Жак Ширак Париждаги Монпарнас қабристонига 2016 йилда вафот этган катта қизининг ёнига дафн қилинди. Бу ҳақда BFMTV телеканали хабар берди.\nҚайд этилишича, дафн маросими мутлақ ёпиқ тарзда ўтказилди. Қизининг ёнига дафн қилиниши Ширакнинг сўнгги истаги бўлган.\nСобиқ Президент билан расмий видолашиш маросими Париждаги Сен-Сюльпис черковида ўтказилди. Унда Франция Президенти Эммануэль Макрон, шунингдек, қатор давлатлар раҳбарлари иштирок этди. Ўзбекистон номидан Ташқи ишлар вазири Абдулазиз Комилов иштирок этди.\nСен-Сюльписдаги маросим бошланишиданг аввал Ногиронлар уйида Ширакка сўнгги эҳтиром кўрсатилди. Мингдан ортиқ французлар якшанба куни Франциянинг собиқ Президенти билан видолашиш маросимида иштирок этди.\nЭслатиб ўтамиз, у 1995—2007 йилларда, икки муддат Франция Президенти бўлган. Бунгача икки марта — 1974—1976 ва 1986—1988 йилларда мамлакат Бош вазири бўлган. Иккинчи Бош вазирлик муддатини Париж мэри лавозими билан бирга ўтказган. Жак Ширак Франция пойтахтини 18 йил давомида бошқарган.\n29 Май 17:40 57467\n28 Май 21:12 46611\n29 Май 09:48 39030\n29 Май 21:45 38405


Самарқанд вилоятида O‘zLiDeP масъул ходимлари иштирокида ташкил этилган сайёр қабулда муаммолар ижобий ҳал этилди | O'zLiDeP\nСамарқанд вилоятида O‘zLiDeP масъул ходимлари иштирокида ташкил этилган сайёр қабулда муаммолар ижобий ҳал этилди\nO‘zLiDeP масъул ходимлари ва Халқ депутатлари маҳаллий Кенгашларидаги партия депутатлик гуруҳи аъзолари Самарқанд вилояти Жомбой туманидаги Зарафшон маҳалла фуқаролар йиғини ҳамда Самарқанд шаҳридаги “Фарҳод қўрғони” аҳолиси билан юзма-юз мулоқот қилди. Мулоқотларда O‘zLiDeP Сиёсий Кенгаши Ижроия қўмитаси раиси вазифасини бажарувчи Б.Якубов иштирок этди.\nЖомбой туманидаги Зарафшон маҳалла фуқаролар йиғинида ташкил этилган сайёр қабулда аҳоли томонидан газ ва электр энергиясидаги узилишларни бартараф этиш, йўлларни капитал ва жорий таъмирлаш, тоза ичимлик суви таъминоти, ҳудудларни ижтимоий-иқтисодий ривожлантириш ҳамда ёшларни ишга жойлаштиришга оид мурожаатлар келиб тушди.\nЗулхумор Раҳимжонова O‘zLiDeP раҳбариятига шикоят йўллаган фуқаролардан бири. Сайёр қабулда у ўн олти йилдан буён этикдўзлик қилиб келаётганини таъкидлади.\n– Фаолиятимни янада кенгайтириш мақсадида кредит олиш учун “Халқ банки” туман филиалига мурожаат қилдим, – дейди З.Раҳимжонова. – Банк ходимлари менга йиллик 24 фоиз устама тўлаш шарти билан кредит беришлари мумкинлигини айтишди. Мен кредит фоизи оғирлик қилишини тушунтирдим.\nЗ.Раҳимжонова фоиз ставкаси пастроқ бўлганида, хорижда ишлаб юрган турмуш ўртоғини ҳам қайтариб, оилавий иш бошламоқчи эканлигини таъкидлаб ўтди. Сайёр қабулда кўтарилган ушбу масала ижобий ечим топиб, З.Раҳимжоновага “Халқ банки”нинг имтиёзли кредити бериладиган бўлди.\nМамарасул Эргашовнинг ҳам савдо дўкони очиш учун банкдан кредит олиш борасидаги мурожаати бесамар кетмади. Агробанк туман филиали ходимлари мурожаатчига йўл-йўриқ кўрсатиб, ушбу масала тез орада ечим топишига ваъда беришди.\n– Мамлакатимиз раҳбари томонидан тадбиркорлар учун кенг имкониятлар яратиб берилмоқда, – дейди фуқаро Зулфия Халилова. – Мен ҳам ана шу имтиёзлардан унумли фойдаланган ҳолда, ўз тадбиркорлигимни йўлга қўймоқчиман. Бугунги сайёр қабулда O‘zLiDeP раҳбарлари ва депутатларига маҳалламизда ташландиқ бўлиб ётган ердан фойдаланиш режам борлигини айтдим. Мурожаатим партия раҳбарлари кўмагида ижобий ҳал этиладиган бўлди.\n– Шу маҳаллада 40 йилдан буён яшайман, – дейди “Фарҳод” қўрғончасида истиқомат қилаётган Ж.Сулаймонов. – Маҳалламиз Самарқанд шаҳридан анча олис жойлашган. Шаҳарга бориб-келишда транспорт масаласида анча йиллардан қийналиб келаётган эдик. Бир неча ташкилотларга мурожаат қилдик. Аммо натижаси бўлмади. Бугунги сайёр қабулда мурожаатимиз O‘zLiDeP депутатлари томонидан назоратга олинди.\n“Фарҳод” қўрғончасида бўлиб ўтган сайёр қабул давомида Ш.Худойбердиеванинг кўп қаватли уйларда иссиқ сув йўқлиги тўғрисидаги мурожаати, Ж.Сўлаймоновнинг маҳаллада дорихона ташкил этиш, “Бунёдкор” маҳалласида яшовчи Н. Йўлдошевнинг мактаб қуриш ҳамда Ш.Шарипованинг газ ва электр таъминоти тўловларини тўлаш учун банк шохобчасини очиш тўғрисидаги мурожаатлари жойида ҳал этилди.\n– Бугунги юзма-юз мулоқот Самарқанд вилоятида муаммолар ҳали ҳам кўплигини кўрсатди, – дейди O‘zLiDeP Сиёсий Кенгаши Ижроия қўмитаси раиси вазифасини бажарувчи Б.Якубов. – Президентимиз таъкидлаганидек, шу пайтгача қуйи бўғинларга тушмаганимиз оқибатида муаммолар йиғилиб қолган. Энди фаолиятимизни бугунги кун талаби даражасида тубдан ислоҳ қилиш, иш самарадорлигини ошириш, олдимизда турган устувор вазифалар ижросини таъминлаш, фуқаролар мурожаатларига масъулият билан ёндашиш барча бўғиндаги партия ташкилотлари, партия фаоллари ва депутатлар фаолиятининг бош мезонига айланиши лозим. Бир сўз билан айтганда, халқни рози қилиш учун ҳаммамиз бир ёқадан бош чиқариб ишлашимиз керак.\nСайёр қабулда деҳқончилик қилиш учун ер ажратиб бериш, кўп тармоқли фермер хўжалигини ташкил қилиш, маҳаллада савдо дўкони очиш каби йўналишларда қилинган барча мурожаатлар депутатлар назоратига олинди.


Қирғизистонда гендер зўравонликка қарши кураш доирасида аёллар кенгашлари тикланмоқда\n29 июн 2022, Тошкент вақти: 02:34\n“Ёруғлик нури” дастури ижроси доирасида Қирғизистонда гендер зўравонликка қарши курашиш учун аёллар кенгашларини тиклаш бўйича иш олиб борилмоқда, дея маълум қилди БМТнинг Қирғизистондаги ваколатхонаси.\nОзодликнинг қирғиз хизмати хабарига кўра, мамлакатдаги уч вилоятнинг қатор туманларида аёллар кенгашлари учун хоналар ажратилган, у ерда жабрланувчиларни қабул қилиш мумкин бўлади.\nҚайд этилишича, Ўш, Чуй ва Норин вилоятларида аёллар кенгашларида аёлларга нисбатан зўравонликнинг ўсиш кўламидан аҳолини хабардор қилиш мақсадида қатор маҳаллий ташаббуслар амалга оширилган.\n“Ҳудудларда маиший зўравонлик муаммоси ўта долзарб. Аёллар ва болалар азият чекишмоқда. Кўп ҳолларда аёллар ёрдам сўраб аёллар кенгашларига мурожаат қилишади. Шу муносабат билан лойиҳа доирасида аёллар кенгашларини тиклаш ва фаолиятини кучайтириш бўйича салмоқли ишлар бажарилди”, деган “Ёруғлик нури” вакили.\nУшбу глобал ташаббус доирасида Европа Иттифоқи ва БМТ томонидан Қирғизистон ҳукумати билан ҳамкорликда мамлакатда аёллар ва қиз болаларга нисбатан зўравонликнинг барча турларига барҳам бериш дастури ишга туширилган. Дастурга БМТнинг беш агентлиги жалб қилинган.\n2021 йилда Қирғизистон WPS (Аёллар учун тинчлик ва хавфсизлик индекси) рейтинги бўйича Марказий Осиёда аёллар учун энг хавфли мамлакат деб топилган (170 мамлакат орасида 97-ўрин).\nҚирғизистон бош прокурори Қурманқул Зулушев ўтган йили ҳуқуқ-тартибот идоралари аёлларга нисбатан 9 мирнг 800 та жиноят бўйича судга қадар текширув ўтказганини билдирган. Шундан 5 минг 396 та иш тугатилган, 1 минг 728 та иш судга оширилган, яна 2 минг 676 та иш бўйича тергов давом этмоқда.


Қалб - Динда саволим бор\nХозирги вақтда: 20 сен 2019, 17:34\nПост Дарё » 01 окт 2018, 14:59\nАссалому алайкум, ҳурматли устоза! Қалб нима? Инсон ўз қалбига эгалик қила оладими? Қалбда пайдо бўладиган, ақл ва дин томондан маъқулланмайдиган туйғулардан қандай ўзини ҳимоя қилса бўлади?\nПост Одинахон Муҳаммад Юсуф » 29 окт 2018, 12:27\nБиринчиси – инсоннинг чап кўкрагига жойлашган, конус шаклидаги махсус жисм. У бизнинг тилимизда юрак дейилади. Тасаввуфда қалб дейилганда ушбу аъзо кўзда тутилмайди.\nИккинчиси – роббоний, руҳоний ва латиф нарса бўлиб, унинг аввалги қалбга боғлиқлиги мавжуд. Уларнинг орасидаги алоқа ҳудди сифатнинг сифатланган нарса билан алоқасига ўхшайди. Ана ўша латиф нарса инсоннинг ҳақиқатидир. Идрок, билим ва маърифат ўшандандир. Хитоб, итоб, иқоб ва талаб ҳам ўшангадир. «Хислатли ҳикматлар шарҳи», 1 жуз. 124-бет.\nҚалб кўп амалиётни ўзида бажаради. Руҳий тарбиядаги қалб жисмоний аъзо бўлмиш юракка ҳам таъсирини ўтказади. Қўрқиб кетганда юракнинг тез уриши, асабийлашганда яна бошқа, сиқилганда бошқача, ҳурсандчиликда яна бошқача бўлишини мисол қилсак бўлади. Мана шундай ҳолатларда ҳам қалбнинг холи қолиши манфаатли бўлади. Фикрнинг тиниқлашувига, соғлом бўлишига ёрдам беради.\nШу каби cаволингиз яна ҳам тўлароқ маълумотни Шайх Муҳаммад Содиқ Муҳаммад Юсуф ҳазратларининг «Хислатли ҳикматлар шарҳи» китобидан олишингиз мумкин.\nМавзу - Қалб


Нефт ва газ саноати, нефт ва газ конларини қидириш, бурғулаш, қазиб чиқариш, углеводородларни қайта ишлаш, нефт махсулотларини ишлаб чиқариш, нефткимё ва кимё усуналарини ишлаб чиқариш ва истъмолчиларни нефт махсулотлари билан таъминлашгача бўлган барча нефт ва газ операцияларини қамраб олади.\nНефт ва газ саноатида 30га яқин ишлаб чиқариш корхоналари фаолият кўрсатмоқда, улар, автобензин, дизел ёқилғиси, авиакеросин, хар-хил турдаги мойлар, мазут, битум, хар-хаил турдаги полиэтилен, товар холдаги табиий ва суюлтирилган газ, нефткимё ва кимё усуналари, суюлтирилиган газ учун балонлар ва бошқа махсулотлар ишлаб чиқаради.\nНефт ва газ саноатининг инвестиция сиёсати, аввало сохани диверсификация қилиш ва нефт ва газ ресурсларини чуқур қайта ишлашни таъминлаш учун юқори технологиялар билан хорижий инвестицияларни жалб қилишга қаратилган.\nСўнгги 5 йил ичида Устюрт газ-кимё мажмуаси, Қандим газни қайта ишлаш мажмуаси ва бошқа бир қатор саноат объектлари стратегик объектлар фойдаланишга топширилди.\nУглеводородларни чуқур қайта ишлаш бўйича йирик стратегик лойихаларни амалга ошириш давом этмоқда.\nСинтетик суюқ ёқилғи ишлаб чиқариш заводи 2020 йилда ишга туширилиши режалаштирилмоқда.\nУшбу лойиха ишга туширилиши натижасида йилига 3,6 млрд. куб метр табиий газни қайта ишлаш ва Евро-5 талабларига жавоб берадиган 1,5 млн. тонна юқори сифатли синтетик ёқилғилар ишлаб чиқарилади.\nШу билан биргаликда, Шўртон газ кимё мажмуасининг ишлаб чиқариш қувватини кенгайтириш бўйича инвестиция лойихасини амалга оширишнинг янги Концепцияси ишлаб чиқилди. Лойихани амалга ошириш билан заводнинг хозирда ишлаб турган қуввати 125,0 минг тоннадан 500,0 минг тоннагача, яъни 4 баравар кўпаяди.\nНатижада нефт-кимё саноатини янада ривожланиш учун кенг имкониятлар яратади.\nУндан ташқари, Евро-5 Европа стандартларига жавоб берадиган юқори сифатли нефт махсулотларини ишлаб чиқаришни таъминлайдиган “Бухоро нефтни қайта ишлаш заводини модернизация қилиш” инвестиция лойихасини амалга ошириш хам режалаштирилган.


Тошкентда 4 ёшли болани минг долларга сотишнинг олди олинди\n10:47 / 12.05.2017\nТошкент шаҳрида ўз фарзандини қўлламоқчи бўлган она ва унинг воситачисининг ноқонуний ҳаракатларига чек қўйилди. Яккасарой тумани ички ишлар ходимлари 4 ёшли фарзандини пуллаётган она ҳамда унга бу ниятини амалга оширишда бевосита ёрдам берган ва харидор топиб берган воситачи аёлни қўлга олишга муваффақ бўлди. Бу ҳақда Тошкент ИИББда бўлиб ўтган брифингда бошлиқ ўринбосари Дониёр Тошхўжаев маълум қилди.\nУнинг сўзларига кўра, тошкентлик фуқаро қашқадарёлик аёлга фарзандини сотиш йўли билан пул ишлашни таклиф қилган. Бунда, воситачи дастлаб болани 2 минг АҚШ долларига сотишга уринган. Бироқ, савдолашиш чоғида унинг нархи 1 минг долларгача туширилган. ИИББга келиб тушган хабар асосида кўрилган тезкор тадбир натижасида икки аёл ҳам воқеа жойида ушланган. Уларга нисбатан Ўзбекистон Республикаси 135-моддаси, 3-қисми билан жиноий иш қўзғатилган.\nАйни вақтда бола Тошкент шаҳар ИИББ қошидаги реабилитация марказида бўлиб турибди.\nТошкент одам савдоси


ТУРКИСТОН МЎЙЛАБДОРИ (Luciobarbus conocephalus)\n2(VU:D): Заиф, қисқариб бораётган Орол эндемик кенжа тури.\nАмударё, Сирдарё, Қашқадарё, Сурхондарё ва Зарафшон дарёларининг ўрта оқимлари; ўтмишда – Орол денгизи ва унга қуйиладиган дарёларнинг қуйи оқимлари. Ўзбекистондан ташқарида: Қозоғистон, Қирғизистон, Тожикистон, Туркманистон. Каспий денгизи ҳавзасида – бошқа кенжа тури.\nОқар сув ҳавзаларининг чуқурлиги 2-3 м, туби қумли-тошли ёки қумлишағалли жойлари.\nТурғун ҳаёт кечирадиган балиқ. 4–5 ёшда жинсий вояга етади. Урчиши – майиюнь ойларида. Серпуштлиги – 12–129 минг увулдириқ атрофида. Сув ҳашаротларининг личинкалари, сув ўтлари ва турли жонзотларнинг чириётган қолдиқлари билан озиқланади.\nДарёлар оқимининг сунъий тартибланиши натижасида табиий сув режимининг ўзгариши, сувнинг ифлосланиши; кўпайиш шароитларининг ёмонлашиши; иқлимлаштирилган балиқлар рақобати; браконьерлик.\nОвлаш тақиқланган. Қизилқум, Сурхон, Зарафшон қўриқхоналарида ва Қуйи Амударё биосфера резерватининг қўриқланадиган ҳудудида муҳофаза қилинади. Яшаш жойларида кўпайтиришни ташкил қилиш ва махсус муҳофаза тартибини жорий қилиш лозим.


ЕИ-Украина раҳбарларининг 21-Киев саммити\nЕвропа Иттифоқи келаси бир неча йил ичида Украинага 500 миллион евролик молиявий ëрдам ажратади. Украина ва ЕИ раҳбарларининг Киев саммитидан сўнг президент Володимир Зеленский шундай баëнот қилди.\nЕИ-Украина раҳбарларининг 21-Киев саммитида Европа кенгаши раиси Дональд Туск, Европа комиссияси президенти Жан-Клод Юнкер¸ иттифоқнинг Ташқи сиëсат бўйича олий намояндаси Федерика Могерини ва бошқа раҳбарлар иштирок этди.\nТомонлар ўртасида имзоланган келишувлар¸ асосан¸ Киев ҳукуматига молиявий ëрдам ажратишни кўзда тутади. Иттифоқ¸ хусусан¸ энергияни тежаш лойиҳаларига 100 миллион евро ажратади.\nИттифоқ Донбасс ва Азов бўйи ҳудудини ривожлантиришга 10 миллион евро¸ ҳокимиятни децентрализация қилиш ислоҳотларига 40 миллион евро¸ коррупцияга қарши курашувчи тизимларни кучайтиришга эса¸ 20 миллион евро маблағ ажратади.\nИттифоқдан бу пулларни олиш учун Зеленский ҳукумати пул ювишга қарши кураш ва давлат амалдорлари даромадларига оид электрон декларацияни йўлга қўйиш каби қатор шартларни босқичма-босқич амалга оширишни зиммасига олган.


20 сентябр 2020, Тошкент вақти: 02:59\nЎзбекистонда таниқли блогер ва журналистларнинг Телеграм аккаунтларига ҳакерлар ҳужуми кузатилди.\nМиллий масс-медиани қўллаб-қувватлаш ва ривожлантириш фонди раҳбари Комил Алламжонов блогерларнинг Телеграм аккаунтларини бузиб киришга уринишларни қоралаб, буни сўз эркинлигига таҳдид деб баҳолади.\nЎзкомназорат давлат инспекцияси буни мўмай пул ишламоқчи бўлган “мобил фирибгарлар” иши дея изоҳлади.\nКейинги 3 кун ичида Ўзбекистондаги таниқли блогер ва журналистларнинг Телеграм аккаунтларини бузиб киришга уринишлар кузатилди.\nБлогер Зафарбек Солижонов (@Zafarbek_Solijonov) Озодлик билан суҳбатда айтишича, 6 август куни унинг ҳам Телеграм аккаунтига киришга уриниш бўлган:\n- Телефонимга смс келди. “Бу бешталик Телеграм кодингиз ва шу линк орқали сиз Телеграмга кира оласиз” деган смс келди. Кейин Телеграмимга кирсам, у ерга ҳам бешталик код келган. Бу код бошқа қурилмадан кимдир номерингизни терса келади. Мен ҳайрон бўлдим, бошқа қурилмадан кирмаган бўлсам, ким взлом қилиб кирмоқчи бўлди экан, деб Телеграмимни текширдим. Ўзимдан бошқа кирмаганини кўриб, хотиржам бўлдим. Лекин ким взлом қилиб киришга ҳаракат қилганини ҳалиям тушунмаяпман.\nХудди шу куни блогер Элдар Асанов ҳам Телеграм аккаунтини бузиб киришга уриниш бўлгани ҳақида ёзди.\n“Telegram’даги аккаунтимни бузиб киришга уриниш рўй берди. Кимлигини билмадим. Лекин мақсадлари пул эмас эди”.\nБу ҳақда ўзининг Телеграм саҳифасида батафсил ёзган Асановга кўра, Mobi.uz компанияси рақамидан қўнғироқ қилиб, викторина ўйналаётганини айтиб, коронавирус билан боғлиқ саволлар беришган ва ғолиб чиқдингиз деб, унинг ҳисоб рақамига 84 минг сўм пул ўтказиб беришган. Бироқ Асановнинг ёзишича, ундан Телеграмига кириш кодини сўрашган:\n“Телефонингизга код юбордик, шуни бизга айтиб юборинг”, дейишди. Қарасам – Telegram’дан келган код. Яъни узоқдан туриб аккаунтимга киришга уринишяпти. Жуда содда, жўн йўлини танлашибди".\nХудди шундай ҳолатга ЎзА мухбири, ўзининг тармоқлардаги кескин чиқишлари билан танилган Анора Содиқова ҳам тушган.\nАнора бу ҳақда Озодликка айтар экан, воқеа тафсилотларини Фейсбук саҳифасида батафсил ёзганини таъкидлади.\nАноранинг постидан маълум бўлишича, у ҳам блогер Асанов сингари викторинада қатнашган ва унинг ҳисобига 100 минг сўм ўтказишган.\n“Мен эса ажабланган ҳолда телеграм тармоғимни хавфсизлигини текшириб кўрдим. Менинг телеграм тармоғимга Нью-Йоркдан кимдир киргани ҳақида маълумот келганди. Мен табиийки тезлик билан бегона меҳмонни ўчирдим”, дея ёзди Анора Содиқова ўз постида.\nKun.uz нашри ҳам кейинги ҳафталарда “сайт серверларига турли ҳужумлар одатдагидан кўпайгани”и ҳақида ёзди.\nТелеграм тармоғида 11 мингдан зиёд фойдаланувчиси бор @tentakminds ҳам ҳакерлик ҳужуми бўлгани ҳақида ёзди:\n“@tentakminds блокланишига ҳаракат бошланди. Уч кундан бери аккаунтимга киришга кучли ҳаракат бошланди, ҳаддан зиёд киришга уриниш кўп бўляпти”.\nБлогер Солижоновнинг Озодлик билан суҳбатда айтишича, Телеграм аккаунтларини бузиб киришга уриниш фақат таниқли блогерлар билан содир бўлган:\n- Мен оддий одамлар аккаунтига бу каби киришга ҳаракат бўлгани ҳақида эшитмадим.\n7 август куни Миллий масс-медиани қўллаб-қувватлаш ва ривожлантириш фонди раҳбари Комил Алламжонов блогерларнинг Телеграм аккаунтларини бузиб киришга уринишлар бўлаётганини қоралаб, бу ҳаракатларни тўғридан тўғри сўз эркинлигига таҳдид деб баҳолади.\n“Куни кеча бир неча блогерларнинг Telegram тармоғидаги аккаунтини бузишга уринишлар бўлгани ҳақида ёзишди. Буни ким, нима мақсадда қилгани ҳозирча аниқ эмас, лекин буни бевосита ОАВ ва блогерларга, сўз эркинлигига таҳдид сифатида баҳолаш мумкин”, деб ёзди Алламжонов ўзининг Телеграм саҳифасида.\nКейинчалик Алламжонов Миллий масс-медиани қўллаб-қувватлаш ва ривожлантириш фондининг Ютубдаги саҳифасига 15 дақиқалик видео жойлаб, блогерлар “овозини ўчиришга” уринишларни қоралади.\nБироқ Алламжонов блогерларга қарши ҳаракатлар ортида ким турганини очиқламади.\nБлогер Солижонов эса блогерлар аккаунтига ҳужумларда ҳукуматни айблашдан йироқлигини айтади.\n- Дастлаб Фейсбукка тўсиқ қўйилди. Ҳозир Фейсбукка VPN орқалигина кириш мумкин. Ҳозир блогер, журналистларга бўлган нарса ҳам шунга уланиб кетди...Ҳозир кўпчилик хулоса қиляптики, бу нарса худди ОАВ, масс-медияга огоҳлантириш, сигнал деб тасаввур қилишяпти. Худди цензурани билдириб қўймоқчи бўлгандай, дейишяпти. Кўпчилик ўша тарафга буряпти бу нарсани. Худди сўз эркинлиги тугаяпти Ўзбекистонда. Мен очиғи бундай хулоса қилишга шошмаган бўлардим. Чунки биздаги давлат ташкилотларига взлом қилиш керакмас. Уларнинг иш услуби бошқача, дейди блогер Солижонов.\nБу ҳақда блогер Озодлик билан суҳбатда батафсил тўхталди. Суҳбатни қуйида тўлиқ тинглашингиз мумкин.\nЗафарбек Солижонов билан суҳбат\nАккаунтларига Mobi.uz компанияси телефон рақамидан ҳакерлик ҳужуми бўлган блогерлар мобил ширкатига мурожаат қилиб, изоҳ сўрашди.\nMobi.uz ушбу воқеадан сўнг расмий баёнот эълон қилиб, фирибгарлардан эҳтиёт бўлишга чақирди.\n“Фирибгарлар таклиф қилаётган ҳаракатларни амалга оширмасдан, тезкорлик билан Mobi.uzга бу ҳақида хабар беришингизни илтимос қиламиз”.\nОзодлик 8 август куни Mobi.uz ширкатига боғланиб, “Компания телефон рақамлари орқали ҳакерлик ҳужумлари қилингани ҳолатини ширкат текширяптими?” дея сўради. Бироқ Озодлик боғланган ширкат ходими бу саволимизни жавобсиз қолдирди.\nЎзкомназорат давлат инспекцияси ҳам блогерлар аккаунтини бузиб киришга уринишларни “мобил фирибгарлар иши” дея изоҳлади.\n“Ўзбекистонда Telegram фойдаланувчиларининг аккаунтларига кириб олиб, шахсий маълумотларни ўғирлаш ёки аккаунтни қайтариб бериш эвазига мўмай пул ишлашга уринаётган мобил фирибгарлар пайдо бўлди”, дея Ўзкомназорат ўзбекистонликларни “мобил фирибгарлари”дан эҳтиёт бўлишга чақирди.


Қишлоқ хўжалиги мамлакатимиз иқтисодиётининг муҳим тармоғи ҳисобланади. Ушбу соҳа қанчалик ривожланса, одамларнинг турмуш фаровонлиги, қолаверса, юртимиз тараққиёти янада юксалади.\nҚишлоқ хўжалиги ривожида эса экин майдонларидан унумли фойдаланиш, ҳосилдорликни оширишда маҳаллий шароитларга мос, серҳосил уруғ навларини танлаш, экинларни экиш, парваришлашда агротехник қоидаларга амал қилиш, илғор технологияларни амалиётга татбиқ этиш муҳим аҳамият касб этади.\nМен муҳтарам юртбошимиз ташаббуси билан юртимизда ёшларга берилаётган кенг имкониятлардан фойдаланиб, қишлоқ хўжалиги, хусусан, уруғчилик селекцияси соҳасида изланиш ва тадқиқотлар олиб бораман. Қишлоқ хўжалиги фанлари доктори, профессор Дилором Ёрматова раҳбарлигида Асака туманидаги "Asaka oil pland seeds" илмий йўналишдаги уруғчилик фермер хўжалиги мутахассислари билан ҳамкорликда соя ўсимлигининг серҳосил навларини яратиш борасида олиб бораётган тадқиқотларимиз ижобий самаралар бермоқда.\nСоя - оқсилга бой озиқ-овқат маҳсулотлари етказиб берувчи, чорва ва паррандалар учун тўйимли озуқа, шунингдек, тупроқ унумдорлигини оширувчи ўсимлик ҳисобланади. Соянинг аксарият навлари таркибида 38-45 фоиз оқсил, 17-21 фоиз мой ҳамда линол кислотаси бўлади. Мойидаги линол кислотаси мойга ўзига хос ҳид беради.\nИқтисодий самарадорлиги юқори бўлганлиги боис, мамлакатимизда кейинги йилларда ушбу экин турини экишга бўлган эътибор ортди. Жумладан, Ўзбекистон Республикаси Президентининг 2017 йил 14 мартдаги "2017-2021 йилларда республикада соя экини экишни ва соя дони етиштиришни кўпайтириш чора-тадбирлари тўғрисида"ги қарори мазкур йўналишдаги ишларни янада юқори босқичга кўтаришга замин яратди.\nҲозирда дунёнинг бир қатор илғор давлатларида соядан гектарига 76-78 центнер ҳосил олинади. Ўзбекистонда эса бу кўрсаткич асосий экин сифатида экилган эртапишар навлардан 20-22 центнерни, ўртапишар навлардан 25-28 центнерни, кечпишар навлардан 32-35 центнерни ташкил этади.\nЎзбекистон шароитида соядан юқори ҳосил олиш учун қатор чора-тадбирлар амалга оширилиши лозим. Аввало нав ва экин майдонини тўғри танлай билиш зарур. Навларнинг вегетация даври ҳар хил, яъни 70-140 кунни ташкил этади, соя ҳам бошқа экинлар сингари унумдор ерларни талаб қилади. Шунингдек, суғориш, уруғларга ишлов беришга, четдан келтирилган навлар биологиясини ўрганишга, парваришлаш жараёнида агротехник тадбирларни ўз вақтида бажаришга алоҳида эътибор қаратиш муҳимдир.\nСоя селекциясида асосан якка танлаш усули билан "Asaka oil pland seeds" илмий йўналишдаги уруғчилик фермер хўжалиги тажриба далаларида олиб борилган тадқиқотлар самараси ўлароқ, ўтган 2017 йилда хўжалик мутахассислари томонидан соянинг "Мадина", "Радуга" навлари яратилди. Бу навлар қишлоқ хўжалиги экинлари Давлат нав синовига қабул қилинган. Жорий йилда эса ана шу навлар экишга тавсия этилди. Хўжалигимизда ушбу навлар уруғини кўпайтириш, фермер хўжаликларига етказиб бериш бўйича ишлар олиб борилмоқда. Бу эса, республикамизда соя дони ҳосилдорлигини ошириш, уни етиштиришни кўпайтириш, хориждан уруғ сотиб олишга сарфланадиган валютани тежашга ёрдам беради.\n"Asaka oil pland seeds" илмий йўналишдаги уруғчилик фермер хўжалиги аъзоси, ёш тадқиқотчи.


Хитой ташқи ишлар вазири Ли Заоҳинг ўз мамлакатидан катта миқдордаги кимëвий моддаларнинг Амур дарëсига тушгани учун Россиядан расман кечирим сўради. Хитойдан шарқий Сибирга оқиб келувчи Амур дарëсининг Россия қисмига заҳарли моддаларнинг 8-9 декабрда етиб келиши кутилмоқда.\n03 март 2021, Тошкент вақти: 23:59\nХитой ҳукумати мазкур воқеа туфайли юзага чиқадиган экологик муаммоларни бартараф қилишда Россияга ëрдам беражагини ҳам билдирди.\nПрезидент Путиннинг Узоқ Шарқдаги махсус вакили Камил Исҳақов¸ Хабаровск аҳолисига заҳарланган сув шаҳарга келишидан бир ҳафта илгари уларни огоҳлантириш ҳақида ваъда берди.\nАйни пайтда¸ Хитойнинг 4 миллионга яқин одам яшовчи Ҳарбин шаҳрига сув узатиш ишлари қайта бошланди. Пайшанба куни заҳарланган сув шаҳарга етиб келгани боис¸ аҳолига сув узатиш тўхтатилган эди.


Новости Узбекистана > Версия для печати > Изтиробда қолган ота: «Қизларим ва аёлим диндан чиққан!..»\nГлавная > Чойхона > Изтиробда қолган ота: «Қизларим ва аёлим диндан чиққан!..»\nШукрки, бугун замонамиз тинч, одамлар Ислом динига бўлган эҳтиёжларини қондиришлари учун юртимизда булоқлар талайгина. Аммо баъзи нотўғри, айтиш мумкинки, мутлоқ бегона ва кераксиз ғоялар, оқимлар ҳам йўқ эмас. Тўғри, улар доим орамизда ёввойи ўсимлик ва ажриқ каби ғира-шира кўриниб турган. Бироқ бугун бундай ярамас оқимларга йўл очиб бериладиган давр эмас. Бироқ қаҳрамонимиз\nНуриддин ака. Ўрта Чирчиқ туманида туғилган, бугун Олмалиқ шаҳридаги мусиқа мактабларининг бирида меҳнат қилади. Бу одамнинг кўзларида аллақандай изтироб ёниб турибди. Бу шундай изтиробки, болаларинг кўз ўнгингда нобуд бўлаётгани билан баробар. Бир тарафдан эса мусулмон оиласида дунёга келган қизларнинг диндан чиқиши, нобуд бўлишдан-да аянчлироқ. У шундай азобки, қалбини ётларга сотган жигаргўшалари билан яшаш азоби\nЭнг бошида қизларимнинг бу йўлга кирганини тушунмаганман. Биз тинчгина яшаб юрган, аҳил-иноқ оила эдик. Ҳаммаси, аслида, бундан 15-20 йиллар аввал бошланган. Менинг икки қизим ва бир ўғлим бор. Рафиқам билан иккимиз ҳам ўқитувчимиз. Кўп йиллардан буён болаларга мусиқадан дарс бераман. Бошимга тушган бу кўргулик, яъни қизларимнинг диндан чиқиши, бемани оқим Иегова шоҳидлари сектасига аъзо бўлиши ва уларни ҳамон бу йўлдан қайтара олмаганим қалбимни вайрон қилмоқда.\nКатта қизим Ирода Оҳангарондаги коллежларнинг бирида таҳсил оларди. Дарсларга қатнаш қийинлиги учун ўша туманда яшайдиган холасиникида турарди. Холасига ишонганим учун қизимни тергамадим. Аммо бу аёл оиламни барбод қилди. Кейин билсам, у қизимдек шикаста қалб эгаларини ўз тўрига илинтириб, секта аъзоларининг сафини кенгайтириш билан шуғулланар экан. Ҳа-ҳа, у асосан, жимжимадор шиорлар ва хайрия тадбирлари остида турли ёшдаги аёллар, нафақахўрлар, ҳали бутун ҳаёти олдинда бўлган ёш қизларни бирлаштириб, Иегова шоҳидлари ташкилотига аъзоликка чорлар экан. Улар ўз ғоялари билан йўғрилган китоблар асосида йиғилишлар ўтказиб, дин ниқоби остида самовий динларнинг барчасига зид бўлган ғояларни ёйиш, инсон қалби ва онгини забт этишга, ўз динидан воз кечишга қаратилаётган миссионерлик ҳаракатлари билан оиламни пароканда қилишди\nИродани бошқача яхши кўрардим, чунки болалигидан жуда кўп азоб тортди. Нутқида туғма нуқсони бўлгани учунми ёшлигидан бироз тортинчоқ ва шикаста табиатли бўлиб улғайди. Қизим чучукланиб сўзлаганда қалбим ларзага келарди, энди эса кўзларимда беихтиёр ёш, қўлларим мушт бўлиб тугилади. Аммо уларни жазолай олмайман\nКатта қизимнинг ортидан кичик қизим ҳам Опамдек бўламан! дея ният қилди ва опаси ўқиган коллежга ўқишга кирди. Энг ёмони, холаси катта қизимнинг қалбини динсизлар сектасига арзон гаровга пуллаб, ўқиш вақтида йўлдан адашган Иродамнинг кетидан синглисини ҳам тортибди. Мен буларни жуда кеч билдим\nҚизларим ўқишдан келганда уйимизда байрам бўларди. Аммо йўлдан адашгач, бу ҳолат ўзгарди. Энди улар фақат қандайдир нарсалар ҳақида суҳбатлашар, бунга онасини ҳам жуда қизиқтириб қўйган эди. Гоҳида суҳбатларига қулоқ солиб, тушунмаганимда уларни ёлғиз қолдирардим. Лекин шу жойида жуда катта хатога йўл қўйган эканман Тасаввур қилинг, оилангиздан уч киши яширин равишда турли дарслар ва мажлисларга қатнаса, муртадликдан сабоқ олаётган бўлса Бундай даҳшатни душманимга ҳам раво кўрмасдим.\nБаъзида қизларим менга нималардир мароқ билан гапириб беришарди. Мен эса уларнинг одамгарчилик ҳақидаги ибратли ҳикояларни ўрганаётганидан хурсанд бўлардим Аммо кунлардан бир кун улар тўлдириб юрган дафтар қўлимга тушиб қолди. У дафтарда Худо ҳақида, бошқа дин ҳақида аллақандай қўрқинчли, бемаъни қарашлар ёзилган эди. Қизларимга ойдинлик киритишларини сўраб юзлансам, Иегова шоҳидлари сектасига аъзо бўлдик, биз энди Худони таниямиз , дейишди. Ана ўша дам менинг юрагим қай аҳволга тушганини биласизми?! Ахир бу мусулмоннинг муртадга айланиши, диндан чиқиши-ку?!\nШунда мен ўзимни босишга уриниб, уларга хотиржам тушунтирдим. Юртимизда бундай китобларга рухсат йўқ, булар ғирт бемаъни, кераксиз китоблар. Истасанглар, мусулмонлар идораси рухсатидан ўтган диний адабиётларни ўқинглар, менга ҳам олиб келинглар, бирга ўқиймиз , дедим. Аммо улар гапларимга кўнгандай бўлишарди-ю, барибир, ўша аҳмоқона дарсларга қатнашда давом этаверишарди.\nҲаттоки қизларимга қўл кўтаришгача бориб етдим. Бу эса ота учун нақадар оғир эканини билмайсиз\nҚизларим гўё программалаштирилган роботдай бўлмағур сафсаталарни гапиришар, ўзларини оқлашар, назаримда, нима деяётганларига ўзлари ҳам тушунмас эди. Бир куни менинг қўлимга ҳам Инжил ни беришди, кейин турли мақолалар, расмли китоблар уйимизда тез-тез сочилиб ётадиган бўлди. Ўша манбаларда бизнинг динга оид бирор нарса йўқ, бари ёт тушунчалар эди\nАввалига бу ҳолатдан жуда қаттиқ сиқилдим. Тушкунликка тушиб қолдим. Сабаби, одамлар орасидан ҳам кимлардир қизларимнинг бу ишини юзимга солди, ҳаттоки раҳматли тоғам ҳам мени ёнларига чақириб бу ҳақда сўраганларида бошим хам бўлди. Энг ёмони, бу тарғиботчилар туфайли менинг болаларим эрта-индин халқдан, маҳалла-кўйдан ажралиб қолишади\nТаассуф, ҳамма ҳавас қиладиган бир оиланинг икки қизи ва хотини бугун Иегова шоҳидлари оқимининг фаол аъзолари. Аммо ота буларни била туриб ҳеч нарса қилолмаяпти. Хуллас, бир оила кўз ўнгимизда пароканда бўляпти.\nНуриддин аканинг сўнгги сўз ўрнида айтган гаплари ҳамон қулоқларимиз остида жарангламоқда. Қизларимни урдим, сўкдим, хуллас, қўлдан келганча бу йўлдан қайтаришга уриндим. Аммо қайтаролмагач, бош олиб аллақаёқларга чиқиб кетмоқчи ҳам бўлдим. Лекин ҳар сафар оталик меҳрим, бурчим сабаб қалбимда ягона илинж билан Оиламни муқаддас Ислом динимизга қайтармагунча уларни ташлаб кетишга ҳақим йўқ! деб ўзимга сўз бердим. Тақдирнинг менга аталган бу ўйинида енгилишни истамадим Аёлим Иегова шоҳидлари оқимидан бугун бўлмаса, эртага, албатта, қайтишига ишонаман. Бироқ қизларим учун ҳали кўп вақт керак бўладими деб қўрқаман\nҚаранг, устомон оқим эгалари тўрига илинган фарзандларини уларнинг чангалидан қутқаришни ўйлаб эзилаётган бечора отанинг сўзларини. Падарибузруквор кўзларида ёш билан сизга, бизга ҳаммага савол билан боқяптики, унда: Бу изтироб домидан гулғунчаларимни, оиламни қутқара оламанми? деган нидо бордек, назаримизда\nУнутманг, Иегова чилар яккахудоликни инкор этмаган ҳолда, бахтга муштоқ инсоннинг маҳзун кайфиятидан фойдаланишади. Сен бахтли бўласан, сенинг камчилигинг эътиқодингда ва сен уни ўзгартир, сен бизга қўшил! каби даъватлар ва баландпарвоз ваъзлар инсон қалбини ўзига ром қилмай қўймайди. Айниқса, эътиқоди суст инсонларни.


Дунё мамлакатларида давлат тили қоидаларини бузишга қандай жазо берилади? — Sof.uz\n1.05 16:59 133 Жаҳон\n«Давлат тили тўғрисида»ги Россия Федерал қонунига кўра, мулкчилик шаклидан қатъи назар, Россия ҳудудида фаолият юритувчи ҳар қандай ташкилот давлат тили (рус тили)да иш юритиши, ташкилотни номлашда ҳам давлат тилидан фойдаланиши белгиланган. Россияда 190 дан ортиқ миллат ва элат яшайди. Қонунни бузиш тегишли жавобгарликка сабаб бўлади.\n“Маъмурий амалиётлар тўғрисида“ги қонунга кўра, маъмурий амалиётлар учун расмий тил сифатида немис тили белгиланган. Агар масъул идорага немис тилидан бошқа тилда мурожаат қилинса, орган дарҳол унинг немис тилига таржимасини талаб қилиши керак. Немис тилидан бошқа тилда мурожаатлар кўриб чиқилмайди.\n“Давлат тили тўғрисида“ги қонунга кўра, давлат корхона ва ташкилотларида фақат грузин тилида иш юритилади, зарурат туғилса, ҳужжатлар бошқа тилларга таржима қилиниши мумкин, аммо бу таржималар расмий ҳужжат ҳисобланмайди.\nКонституцияга кўра, давлат тили озарбайжон тили ҳисобланади. «Давлат тили тўғрисида»ги қонунга кўра, ташкилотларда иш юритиш давлат тилида олиб борилади. Қонун талабига риоя қилмаслик тегишли жавобгарликка сабаб бўлади.\nМаълумот Давлат тилини ривожлантириш департаментининг расмий веб-сайтидан олинди.


Абулқосим МАМАРАСУЛОВ: СУРОНЛИ 1990-91 ЙИЛЛАР (3) давоми | ДУНЁ ЎЗБЕКЛАРИ | Mobile Version\nАбулқосим МАМАРАСУЛОВ: СУРОНЛИ 1990-91 ЙИЛЛАР (3) давоми\n10/19/2013 Ismat Khushev Абулқосим Мамарасулов: Суронли 1990-1994 йиллар"\nМен ҳали Абдукарим акани танимас эдим. Тезда таксига ўтириб, Ленинград –32 га етиб, бешинчи қаватга чиқиб бордим. Аҳмаджон Мухторов илгари “Қишлоқ ҳақиқати”нинг бош муҳаррири бўлиб, “Қишлоқ ҳақиқати” шу ерда жойлашган, А. Мухторов янги газетани ҳам шу ерда шакллантираётган экан. Айтилган хонада Анвар ака, яна бир истараси иссиқ йигит ва Саттор Қорабоев учовлон ўтиришган экан. Мени биринчи бўлиб ана шу истараси иссиқ йигит, кейинчалик ғоят қадрдон бўлиб қолганимиз – Абдукарим Раҳимбердиев бағрига босди. Кейин Анвар ака билан қучоқлашиб кўришдик. Саттор менинг бу кишилар билан бу қадар қадрдонлигимдан ҳайратга тушиб турарди. Тағин денг, уларнинг бири билан мутлақо нотаниш бўлсак.\nАҳмаджон Мухторов Президент ҳузурига кетган экан. Кеч соат олтигача у кишининг қайтишини кутдик. Коридорга чиқиб, Йўлдош Исмоиловга дуч келдим. У киши мени етаклаб ўз хонасига олиб кирди. У ерда Келдиёр Жўрақулов ўтирган экан. Кўришдик. У киши анча хафа бўлиб қолди, аммо менга ҳеч нарса дея олмади. Ҳақиқатан ҳам Аҳмаджон Мухторовнинг хати билан Жиззахдан ишдан бўшаб келган экан. Бир оз фурсатдан сўнг Саттор коридорда мени четга чиқариб: “Келдиёр ака мени четга чиқариб, бу нимага кепти, деб мендан сўради. Мен елка қисдим”, дея мендан суюнчи олди. Яна оз фурсатдан сўнг: “Мен телевидениега бир иш билан келган эдим, ишларим битди, энди менга рухсат”, дея жўнаб қолди.\n– Эрталаб менга Шуҳрат Жабборов телефон қилиб, шу болани Жиззахга мухбир қилиб олинг, деган эди. Мен, ҳай, келсин, кўрамиз, деган эдим. У келиб, энди гаплашиб турганимизда яхшиям сен телефон қилиб қолдинг. Сен бизни ёмон куттирдинг. Агар бугун ҳам келмаганингда Келдиёр ўтиб кетарди. Мен “Халқ сўзи”га ўтган куним: “Жиззах бўйича махсус мухбирликка кимни олмоқчисизлар?” деб Аҳмаджон акадан сўрадим. Ҳали ҳеч ким танланмаганини билиб, сени номзодингни кўрсатдим, кимлигингни тушунтирдим. Ёзган китобларингни санадим. Аҳмаджон ака рози бўлди, кейин сени излатдим. Бу орада “Қишлоқ ҳақиқати”дан Аҳмаджон ака билан бирга “Халқ сўзи”га ўтган Йўлдош Исмоилов ва Норбобо Шакаров Келдиёр Жўрақулов учун хат ёздириб олишипти. Кеча буни билиб қолиб, анча жанжал қилдим. Шунда Аҳмаджон ака: “Майли, сен айтган одаминг келса, албатта уни қабул қиламан”, деди. Сени қабул қилишга эришишимиз керак. Бу ерда ҳозир команда йиғиш бошланган. Норбобо билан Йўлдош анча кадр йиғиб қўйишди. Абдукарим билан иккимиз бу ишга энди киришдик. Сен бизга ҳар жиҳатдан кераксан. Сен ҳақингда сўраганимда Ислом Усмон: “Яхши ёзадию, лекин дангаса, кам ёзади. Газетага фаол ёзадиган мухбир керак”, деди. Бу ёқда Илҳом Холматов ҳар куни телефон қилиб, мени ишга олинглар, деяпти. Мен унга: “Аҳмаджон ака Москвада, сессияда”, дедим.\nАслида уям , буям эмас, ўзлари айтгандай, команда йиғиш бошланган, ҳар ким қўлидан келганча ўзига тегишли одамларни атрофида кўпроқ тўплашга ҳаракат қилаётган экан. Ва бунда ким арзийдиганроқ кадр топса, ўша ютиб кетаётган эди. Қолаверса, мен курашчан журналист эдим. Йигирмата забардаст рақибдан ҳайиқмай, “Гўзаллар кўриги”ни ҳимоя қилган эдим. Шундай эди, шекилли. Тағин, билмадим…\n– Бу иморат сизга отамерос бўлиб қолгани йўқ-ку! Мунча тезланасиз? Шошмай туринг, Президент бошқа иморат топиб беришни ваъда қилди. Кетаман шу ердан, бир-икки кун сабр қилсангиз! – деган гаплари қабулхонада баралла эшитилиб турди. Анвар ака билан Абдукарим ака кун бўйи Аҳмаджон Мухторовни пойлашди. Қайтиб келганида биз бехабар қолсак, олдин Йўлдош билан Норбобо кирса, тамом, Келдиёрга буйруқ олиб чиқишади. Унда ҳаммаси кеч бўлади, дейишиб, ҳеч ёққа қимирлашмади. Шу сабабли Аҳмаджон ака ўз хонасига киргандан иккови қабулхонага кириб, ўтириб олишди. Икки ўринбосар ичкарига киришга изн сўраб турганда бўлим мудирлари бўлмиш Йўлдош ака ва Норбобо акалар четга чиқиб қолишди. Улар Аҳмаджон Мухторовнинг эркатойлари бўлса-да, бари бир ўринбосар ўринбосар-да!


Пайғамбар алайҳиссаломнинг вафот этишлари | Siyrat.uz\nШу куни кун пешинга етмай Пайғамбар алайҳиссалом бу дунё билан хўшлашиб, Аллоҳнинг даргоҳига сафар қилдилар. Бу ҳижратнинг ўн биринчи йили, раббиъул аввал ойининг ўн учинчиси, яъни душанба куни эди. (Мелодий 632 йили, 6-ойнинг 8-кунига тўғри келади). Пайғамбар алайҳиссаломнинг ёшлари қамария йил ҳисоби бўйича 63 ёшу 3 кун, шамсия йил ҳисоби бўйича 61 ёшу 84 кун эди.\nЎша аснода Абу Бакр йўқ эди. У бани Ҳорис ибн Хазраж жамоасига тегишли Санҳ маҳалласида яшовчи хотини Ҳабибани кўргани кетган эди.\nУмар Пайғамбар алайҳиссалом ўлди, деган хабарни олиб келганларга қилич яланғочлаб таҳдид солди: «Мусо Пайғамбар Аллоҳнинг ҳузурига бориб, ўз халқидан қирқ кун йироқ турганидек, Расулуллоҳ ҳам Аллоҳнинг даргоҳига кетди. Худо ҳақи, Пайғамбар алайҳиссалом, албатта, қайтиб келиб, мана шундай гап-сўзларни тарқатганларнинг оёқ-қўлини кесиб ташлайди, деб умид қиламан». Расулуллоҳнинг вафотларидан хабар топган Абу Бакр шу заҳоти изига қайтиб, Ҳазрати Оишанинг уйига кирди. У тиз чўкканча Пайғамбар алайҳиссаломнинг юзларини очиб ўпаркан, ўпкасини босолмай йиғлаб юборди: «Худонинг номи билан қасам ичиб айтаманки, Сизга Аллоҳнинг раҳмати бўлсин. Эй Расулуллоҳ, ота-онам Сизга қурбон бўлсин, Сиз ҳаёт чоғингизда қайта ўлим бермайди, деди. Шундан кейин ташқарига чиқиб, Аллоҳ таолога ҳамду сано айтди ва йиғилганларга юзланиб:«Кимки Муҳаммадга ибодат қилмоқчи бўлса, Муҳаммад ўлди. Кимки Аллоҳга ибодат қилмоқчи бўлса, АОллоҳ тирикдир, у ҳеч қачон ўлим топмайди», деди ва Зумар сурасининг 30-оятини ўқиди:«Сен ҳам,(расулуллоҳ кўзда тутиляпти) албатта, ўласан, улар ҳам ўлажак», шундан сўнг Оли Имрон сурасининг 143-оятини тиловат қилди: «Муҳаммад эса бир Пайғамбар, ундан илгари ҳам кўпгина пайғамбарлар келиб кетишди. Агар у ўлса, ёки ўлдирилса, орқага қайтасизларми? Орқага қайтувчилардан Аллоҳ сира зарар кўрмайди, шукр қилувчиларни эса Аллоҳ мукофотлайди».\nҲаяжонланган Умар: «Бу оят илгари қулоғимга чалинмай Абу Бакрдан биринчи марта эшитаётгандек бўлдим», деди.\nТо мусулмонлар уч кунгача кенгашиб, ўзларига халифа сайлашмагунча Пайғамбар алайҳиссалом дафн этилмадилар. Пайшанба куни эрталаб дафн этишга қарор қилишди. Али ибн Абу Толиб Пайғамбар алайҳиссаломни ювди, унга Аббос, Аббоснинг икки ўғли Фазл билан Қусам ҳамда Усома ибн Зайд, Расулуллоҳнинг озодгардаси Шуқрон ёрдамлашишди. Сарвари олам уч қават либос билан кафанландилар, кафанликлар орасида кўйлак билан салла йўқ эди. Шундан сўнг Расулуллоҳ уй ичидаги сўрига (каравотга) ётқизилдилар. Одамлар кетма-кет кириб жаноза намозини ўқидилар, уларга ҳеч ким имом бўлгани йўқ. Ҳазрати Оишанинг ҳужрасидаги Расулуллоҳнинг жонлари узилган жойда гўр ковланди. Али, Аббос ва у кишининг ўғиллари Фазл билан Қусам Пайғамбар алайҳиссаломни лаҳадга қўйишди. Ердан бир қарич кўтарилган қабрга хасти Билол сув сепди.\nПайғамбар алайҳиссалом вафот этдилар, лекин у Зоти муборак мусулмонларга доно ва тадбиркор Аллоҳ томонидан нозил бўлган, маҳкам тутилса, ҳеч нарса зарар етказолмайдиган, ёлғону туҳматлар сира таъсир ўтказолмайдиган муқаддас Қуръони Каримни қолдириб кетдилар. Аллоҳ Ислом динини камолотга етказиб, ваъдасини рўёбга чиқаргунча дин аҳкомларини ечиб берадиган, мамлакатларни фатҳ этишни давомлаштирадиган ва Ислом динининг қуёш нуридек зиёсидан ҳаммани баҳраманд қиладиган соҳиби карам саҳобаларни қолдириб кетдилар.Аллоҳ таоло ваъдасининг устидан чиқиб, оламни иймон нури билан мунаввар этди.Аллоҳдан ўзининг бу улуғ марҳамати ва беадад неъматининг шукронасини адо этишга муваффақ қилишини тилаймиз.\nАввалги мақолаПайғамбар алайҳиссаломнинг сифатлари ва гўзал ахлоқлари\nКейинги мақола Абу Бакрнинг намозда имом бўлиши


Пеле: "Неймар жуда яхши, аммо унда Месси ёки Роналду каби маҳорат йўқ" - Спорт UZ - Скачать музыку бесплатно новинки музыки 2016-2017\nБразилиялик машҳур футболчи Пеле "Барселона" ҳужумчиси Неймар ва жаҳоннинг нг яхши футболчилари ҳақида фикр билдирди. - Сиз яқинда Месси барча футболчилар, жумладан, Неймардан ҳам кучли эканини айтган эдингиз, Лео каби бўлиш учун Неймарга нима етишмайди? - Мендан сўрашди ва мен жавоб бердим. Мен Неймарнинг ёш болалигидан бери биламан. Мураббийлари унинг жуда яхши ўйинчи эканлигини айтишган. Шундай, лекин унда Месси ва Криштиану Роналдунинг маҳорати йўқ. Мендан дунёнинг ҳозирги пайтдаги энг яхши ўйинчисини сўрашса Месси деган бўлар эдим. Роналдунинг ўйин услуби бошқача, аммо мен Мессини танлаган бўлар эдим. - деб хабар бермоқда Stadion.uz нашри.


Америка Қўшма Штатлари ва Эрон ўртасида уруш бўладими? - BBC News O'zbek\nФото муаллифлик ҳуқуқи STR/Getty Images\nImage caption Эронликлар Трампнинг санкцияларидан норози\nБу борада бир-бирига зид икки қараш мавжуд.\nБиринчи қараш - Эрон ғараз мақсад ила тайёргарлик кўрмоқда ва АҚШ президенти Доналд Трамп маъмурияти шу қарашни тинмай такрорлашни хуш кўради.\nОқ Уй Эрон АҚШга қарши эҳтимолий ҳужумлар уюштиришга тайёрланаётганини таъкидлайди, аммо бу иддао юзасидан ҳозирга қадар аниқ тафсилотларни ошкор қилмаган.\nПрезидент Трамп маъмурияти Теҳронни айнан нимадан огоҳлантираётгани равшан: Эрон бўладими ёки у минтақада дастаклаб келадиган гуруҳлар ё иттифоқчилари - АҚШга қарши ҳар қандай хуружга нисбатан жиддий ҳарбий жавоб қайтарилади.\nИккинчи қараш - юзага келаётган инқирозда Вашингтоннинг ўзи айбдор.\nАжабланарли жиҳати йўқ, Эрон айни ушбу қарашни илгари суради. Бироқ кўплаб Трамп маъмурияти танқидчилари ҳам айнан шундай фикрда.\nБундан ташқари, АҚШнинг Европадаги айрим муҳим иттифоқчилари ҳам жаноб Трампнинг Яқин Шарқ сиёсати бўйича турли даражада хавотир билдирмоқда.\nФото муаллифлик ҳуқуқи ATTA KENARE/Getty Images\nImage caption Стратегик жиҳатдан ўта муҳим Форс кўрфазида танглик юзага келган\nУшбу қарашни илгари сураётганлар президент Трамп маъмуриятининг айрим вакиллари - миллий хавфсизлик масалалари бўйича маслаҳатчи Жон Болтон ёки Давлат Котиби Майк Помпео - Теҳрон тузумини ўзгартиришни истамоқда, агар улар иқтисодий санкциялар иш бермаса, маълум шароитларда ҳарбий чора истисно қилинмаслигига ишонади, дейди.\nЮқорида тилга олинган қарашлар мавжуд воқеликнинг икки турлича талқинидир ва иккисида ҳам кўплаб нохолисликларга йўл қўйилган.\nБиз юзлашиб турган воқелик шуки, АҚШ ва Эрон ўртасидаги уруш эҳтимоли - бироқ бундай инқирознинг олдиндан режаланмаган ҳолатлар туфайли юзага келиш эҳтимоли юқори - бугун жаноб Трамп ҳокимиятга келган ҳар қандай вақтдан кўра кучайганча қолмоқда.\nЯқин Шарқда зиддиятлар яққол ортмоқда.\n2015 йилдаги халқаро ядро шартномасига биноан олиб ташланган, аммо, кейинчалик, яна қайта жорий этилган АҚШ санкциялари Эрон иқтисодиётини ҳолдан тойдирмоқда.\nЭрон эса ядро дастурини қайтадан ишга тушириш билан дунёга таҳдид қиляпти.\nПрезидент Трамп бир йил аввал АҚШни Эрон ядро дастурини тизгинлаш бўйича эришилган халқаро битимдан чиқариб олган ва Теҳронга қарши кенг кўламли босим ўтказиш сиёсатини бошлаган эди.\nФото муаллифлик ҳуқуқи Chip Somodevilla/Getty Images\nImage caption Трампнинг миллий хавфсизлик масалалари бўйича маслаҳатчи Жон Болтон ҳарбий амалиёт тарафдори\nЭрон эса Европа давлатларини ўзига иқтисодий кўмак кўрсатишга ундамоқда, агар улар мамлакатнинг чўкиб бораётган иқтисодиётини сақлаб қолиш чорасини кўрмасалар, у ҳолда ядро битимини бекор қилишини таъкидламоқда.\nБундай ҳолат фақат президент Трамп маъмурияти манфаатига ишлаши мумкин.\nЭндиликда, кўп нарса Оқ Уй ичида давом этаётган муҳокамалар ва режаларга боғлиқлигича қолмоқда.\nХалқаро матбуотда кетма-кет эълон қилинаётган мақолалардан президент Трампнинг урушга нисбатан рўйхушлиги йўқлигини англаш мумкин, лекин унинг ҳукумати аъзолари бу борада якдил фикрга кела олмагани ҳам кўринади.\nҚудратга келгандан бошлаб жаноб Трамп хориждаги АҚШ ҳарбий ҳаракатларини дастакламаслиги билан маълум. Бироқ АҚШ ҳарбий кучлари ёки базалари ҳужумга учраган тақдирда, президент Трампнинг қўл қовуштириб ўтиришига ишониш қийин.\nБир вақт ўзида, Вашингтоннинг минтақадаги иттифоқчилари - Исроил ва Саудия Арабистони - Эронга қарши давом этаётган босимларни бир четдан туриб олқишлаётган бўлса, жаноб Трампнинг европалик ҳамкорлари мавжуд вазиятдан ташвишга тушмоқда.\nАйни дамда, Эрон ва АҚШ ўртасида юзага келиши мумкин бўлган ҳарбий зиддиятни 2003 йилда бошланган Ироқ Урушига менгзайдиганлар талайгина. Бироқ бу тўғри қиёслаш бўлмайди.\nЭрон Саддам Ҳусайн Ироқидан жуда катта фарқ қилади.\nУруш бошланган тақдирда ҳам, у кенг кўламда олиб борилмайди.\nФото муаллифлик ҳуқуқи Pool/Getty Images\nImage caption Эроннинг қудратсизлантирилишидан Саудия Арабистони ҳам манфаатдор\nБунинг ўрнига, асосан, сув ва ҳавода ҳарбий ҳаракатлар олиб борилади ҳамда Эроннинг қаршилиги ҳам анчайин жиддий бўлади. Эрон билан бошланадиган уруш бутун Яқин Шарқни олов ичида қолдириши мумкин.\nЖаноб Трамп президентга айланган пайтлар АҚШнинг ташқи сиёсатига жиддий путур етишини башорат қилганлар ҳам бўлган эди.\nБугунги кунда Эрон атрофида шаклланиб келаётган вазият АҚШ ташқи сиёсатида кўп томонлама инқироз шаклланганини ўзида акс эттирмоқда: халқаро битимларни хуш кўрмаслик; минтақавий иттифоқчиларга ҳаддан зиёд суяниш; узоқ вақт АҚШ ҳамкори бўлиб келган НАТО давлатлари билан алоқаларнинг совуқлашиб кетиши; ва ҳаммасидан ҳам муҳими - Вашингтоннинг реал стратегик манфаатларини аниқлай олмаслик ва илгари суролмаслик.\nДунёда қудратли давлатлар рақобати ошаётган, АҚШ кучига куч қўшилаётган Хитой ва оёққа тураётган Россияга қарши ўз қуролли кучлари салоҳиятини кучайтиришга тиришаётган бир пайтда Эрон Вашингтоннинг стратегик мақсадларида қандай ўринни эгаллаб турибди?\nЭрон глобал таъсирга эга инқирозга сабаб бўла оладими? АҚШ ташқи сиёсати бўйича кўплаб таҳлилчилар бу саволга йўқ, деб жавоб беради.\nАксар экспертлар Теҳронни тизгинлаб туриш зарурлигини таъкидлайди, аммо очиқ урушга сабаб бўлиши мумкин ҳаракатлар ҳозирча кузатилмаётганини айтади.\nМабодо уруш бошланган тақдирда ҳам, бу эронликлар ва америкаликларнинг ўз хатолари меваси бўлади.